text:
Ndai gaw KIO/KIA ni galaw na Party Congress a malai mung shawa daw tsa kaw nna, KIO/KIA a ntsa, 2010 ra lata poi hte dai ra lata poi ngut ai hpang byin shangun mayu ai mung masa lam ni hpe ningmu la ai lam rai nga mali ai.
1). 2010 Election hta KIO/KIA uphkang ginra ni hta ra lata poi mee-pung (voting stations) galaw gring ai kun?
2). Jinghpaw Mungdaw mung chying mung shawa a lu gring ai ahkaw ahkang hpe mahkawp maga ya lu ai tara hte tinang madu uphkang mungdaw atsang nlu shi ai aten KIA gaw BGF gale gring sai kun?
3). 2010 ra lata poi ngut ai hpang KIA gaw Tatmadaw a uphkang ai npu hta (2008 gaw da ai tara u padi hte maren) hkap la gring ai kun?
4). KSPP ni gaw shanhte Party a registration lu na matu KIA hpe BFG gale na matu matut shadut nga ai gaw hkap la gring ai kun?
5). Marai 7 e n mana ai wa hpe mana ai ngu yang, dai n mana ai wa mana wa chye ai, nga ai zawn, Myen amyu ni woi nga ai hku kara hku mi raitim jawm nga sa wa ga ngu ai law wa yang, ya yang na Jinghpaw Wunpawng amyu sha ni a rawt malan hkrun lam ni yawng hpe rap di da gring sai kun?
6). Shing nrai, amyu sha mung masa lam gaw mi di chyi matut galaw ra ai nga yang, kara masa lam hte matu galaw ra na kun? Nang langai hpa lam hta ap awng sa wa na kun? Yawng a LIT ngu ai hku hkap la wa masai kun? Galaw nga ai ningbaw/ hpung shang masha ni hpe sha naw LIT jaw nna n shang lawm nga n’htawm yu nga gring ai kun? Dai hku rai yang rawt malan lam lawan ai hku lu mai ai kun?
7). Anhte amyu sha ni BGF mung n hkap la, 2010 ning ra lata poi mung anhte amyu ni a matu mung masa mahtai nrai yang hpa matut galaw na?
8). Miwa/USA/UK/ asuya hte UN kaw nna n bungli, laknak kaja hte shang htim gasat nna garum na n 'mai byin ai prat hta anhte mung shawa yawng hpa galaw gring ai?
Tinang a ningmu ni hpe mying madung (mying makoi nre sha) hte wang lu wanglang shaleng sa wa ga ngu saw shaga dat ga ai.
4 years agoComments:
1. tsep kawp n-mai na re. Anhte shanglawt ginra kaw pyi myen wa a magam bungli ni galaw ai nga jang gaw myen ni a mungmasa awng dang lam sha re majaw tsep kawp n-mai na re.
2. tsep kawp n-mai na re. BGF de gale ai madung gaw anhte KIO/KIA hpe shanhte myen a n-pu de bang n-na KIO/KIA hpe shamat kau na matu sha re.
3. No... No... tsep kawp n-hkap la mai ai. Anhte KIO/KIA a hpyi lajin ai hpe pyi tara shang masat hkap la ai n-nga ai UP Hkang Tara Kanu gaw anhte WP myusha ni hpe sai chyup dip sha na tara sha re majaw n-mai ai.
4. n-mai na re. KSPP ni election hta lu shang lawm tim dai election gaw anhte WP myusha ni ra ai, myitmada ai election n-re.
5. n-mai na re Du Kaba ni e. Myen hte jawm nga ga ngu ai hta rap ra ai tara, ahkaw ahkang hte sha mai na re. myen a n-pu taw n-na gaw n-mai ganawn na re.
6. KIO/KIA a masa lam gaw moi na ningbaw kaba Brang Seng a prat hte n-bung wa sai hpe dum ga. KIO gaw army hpe up-hkang she re. ya n-dai ten hta KIA mahtang KIO hpe up taw nga ai lam hpe mu lu ai. nye Wa mung ap nawng lai wa sai hte maren ngai mung WP myusha ni lawt lam a matu nga jang gaw gumhpraw atsam, masha asak ap nawng na re.
lai wa sai ten hta yu shalai wa ai gaw teng sai. hpa majaw yu shalai ai gaw shanglawt Du Kaba ni gaw madu tinggyen lusu ngamai lam hta myutsaw share shagan ni hpe maram zawn shangun sha wa sai majaw hte hpaji jaw ai lam, dinglun ai lam ni hpe ningbaw kaba daw ni n-hkap madat ai sha pawt wa ai sat ladat a majaw re.
7. Matut gasat na re.
8. mungdan shagu gaw tinang a matu akyu kaba n-lu mai ai hpe gaw n-galaw na re. dai majaw anhte n-gun gaw madung rai na re. Media hpe mung shangang sa wa ga. anhte mung shawa mung KIO/KIA re hpe n-malap ga.
nang yun, United States
4 years agoComments:
yawng gaw karai kasang lajang ai hkrai hpe la ra sai hku rai nga ai .yawng gaw shakut nga ai hkrai re majaw karai kasang gaw grai kaja ai mahtai langai gaw jaw na sai hpe kam ai law,anhte shingyim masha n dang di lu ai hpe kk gaw dang di ya lu ai re,kk kaw ap nawng let galaw sa wa ga le ,myu sha yawng a malai shakut nga ai ni yawng a n tsa mung kk shaman ya ai hte rau ,grau kaja ai nya hpaji hpe mung kk gaw jaw nga na sai ,,,,.
Jack, Australia
4 years agoComments:
Tsawra Hkungga ai MYU Tsaw Mung Tsaw Share Shagan ni e,,, ya na zon tsun shaga na matu a-hkang lu ai hpe kabu chyeju dum ai..
1.-- No. 1 na ga san hpe gaw ningmu n-nga ai .
2.-- No. 2 na ga san hte seng n-na gaw... KIA gaw BGF n-gale shi yang grau kaja na re ngu mu mada ai >> hpa majaw nga yang, Myen hpyen wa ra ai hku shangun sha let,, an-hte Myu sha shada hpe sat hkat shagnun na ra ai.. bai na WP Myu sha ni hpe grau na she dip lu dip sha wa na lam hpe mu mada ai ......BGF gaw Myen wa ra ai hku hkan galaw ai hte bung nga ai law...
3. -- Tatmadaw a n-pu hta n-nga ging ai ngu mu lu ai...Dai hku nga mat na rai yang gaw...Myu hte Mungdan a matu a-sak ap-nawng mat wa ai lam gaman li la she rai mat na n-hten,,???
4. -- KSPP hku n-na n-dai n-tara ai Election a majaw sha An-hte a Masin salum rai nga ai MYU Tsaw Share Shagan hpe BGF gale na matu gaw kaji mi mung n-galaw ging ai re,,,, KSPP hku n-na shang shing jawng lawm tim lu na (dang na) mung n-re ,,, dang wa tim pi up hkang lu na n-re,,,, hpa majaw nga yang 1990 ning na General Election hpe bai yu ga nga yang,,,, Dai na du hkr NLD ni tsep kawp dang wa ai raitim,, dai ni du hkra n-woi awn n-lu up kang sha ai sha n-ga,,,,zingri zingrat she hkrum sha nga ma ai re hpe dum ga law.....
5. --Rawt malan hkrun lam hpe gaw kachyi mi mung rap di gaw n-mai na re,,, (a) Myen hte Myu Tsaw share shagan (KIA) ni gap hkat ten hte dai ni na ceasefire ten hpe bai shingdaw yu ga.. Gap hkat ten hta gaw.. WP ram ma ni nang hpam lu sha ai ni n-law la ai re,,, bai Myen hpyen a zai ladat hte dip sha hkrum ai lam nau n-nga ai.... WP mungdan lamu ga hkrat sum ai lam nau n-nga ai ... dai ni na ten hta gaw....grai shai mat wa sai lam hpe mu lu ai .... WP ramma ni htenza ma ai lam ni law wa ai ... (b) masha ngu ai gaw n-kaja ai re chye nga ninglen shanang ai wa gaw Bawnu (brain) n-nga ai wa re,, laknak jahkrat na rap di na rai yang gaw.... hpa majaw ya na zon jamjau ai lam lawlaw hte myitru hkam na lam n-nga ai .....
6. --Laknak lang ai wa hpe gaw Laknak hte sha manga (rebel) lu na re,,, Myen mung masa hpe yu ga nga yang NLD hte Slg jan Awng San Kaw ni simsa masa lam (nyingchan or peace) hte dai ni du hkra Awng Dang ai lam n-nga ai hpe mu lu ai ......
Yawng (all Kachins) hta LIT nga ai sha re,,,, dai majaw Kaba dik ai Laknak Akyu Hpyi ga.... bai Myit n-kaji ai sha Myit a-tsam marai Ja-Ja hte tinang mai byin ai shara kaw na shakut sa wa ga ngu lajin mayu ai ....ga shadawn...Maigan Du WunPawng Myu sha ni gaw dangdi ai ram Ja Gumhpraw (Dollar) ni hte shang lawm ga... dai Money hpe Myu Tsaw Share Shagan ni kaw du hkra shalai ya lu ai .. kam ram ai hpung hpe gaw de n-na gahkyin gumdin la ga...
Maigan du ai Wunpawng Myu sha ni mung KIA hpe byin shangun mayu ai hkrai n-tsun nga ai sha ,,,, Ta tut (in practice) galaw sa wa ga... n-gup a-ga hta magam bungli lawm yang gaw Awng Dang ai a n-pawt re.... KIA ni gaw ta tut galaw nga ai ni rai sai,,, a-sak ap let shakut nga ma ai ,, ya ten grai yak taw ai a-ten re hpe chye na ya ra ai ....an-hte maigan nga Myu Sha ni gaw... JaGumHpraw hte sha gaw Lu hkra (must) shanglawm ga. Hpung Sara hte Mung masha ni A-kyu hpyi shaja,,,Maigan nga ai MYu Sha ni LakNak hte Tsi mawan hku na Dollar Garum. Ningbaw Ningla ni hpaji shaw let woi Awn, Laknak lang ai ni laknak hte gasat, Myu sha Sut du ni mung jawm garum ai rai yang ,,, An-hte yawng myit mada nga ai Awm Dawm (Freedom) lu na gaw teng sha (lamu ga lahtum n-shut) re hpe myit mada let Yawng a Lit hku jawm shakut sa wa ga..
7. --n-dai ra lata poi a mahtai gaw an-hte Myu Sha ni a matu n-re gaw kam shut na lam n-nga ai ...Gara hku na mi galaw-galaw an-hte Myu sha ni a matu gaw gaman sha rai na re. hpa matut galaw ga ngu na gaw n-tsun lu tim,,,, BGF gale na hte Laknak jahkrat na hpe gaw tsep kawp (kachyi mi muk) myit n-hkrum n-ngai law...n-galaw na matu mung Myu Tsaw Share Shagan ni hpe a-kroi a-noi Hpyi nem dat n-ngai law..
8. -- United Nation (UN) hte maigan hpyen ni laknak kaja hte shang gasat garum na n-mai kam ai raitim, Shan-hte a garum madi shadaw ai lam lu na gaw a-hkyak la nga ai... ngu mayu ai gaw an-hte a KIA gaw business group n-re, FIGHT For Freedom or Fight for Kachin people she re ngu ai hpe kam ram wa hkrat shakut ai lam gaw kaja dik rai nga ai...
Laknak jahkrat or (sh) BGF hkapla ai rai yang gaw Myen Hpyen wa ra ai hku an-hte Myu sha ni hpe dip-lu dip-sha mai na gaw teng sha rai na re... Gasat nga ai rai yang gaw,,, kam shara myit mada shara naw nga na re hpe kam ai...
Karai Kasang hpe kam sham ai an-nau ni hpe Myu htum hkra Myen hpyen wa gasat shamyit na gaw gara hku mung n-mai byin nga ai Yehowa Karai Kasang mung a-hkang n-jaw nga ai >>> Israel ni a labau hpe mung bai yu ga,,,dai ni du hkra shi a hpyen ni shi hpe shing grup da ai re,, tim,,,,Ja Ja hte manga lu nga ai re,,,,
Yawng hta Lit nga ai re hpe dum let Ta tut shakut sa wa gaw law....
Myu Sha Lam yan hta,,,
Jack Tangbau
lahpai zau mai, Japan
4 years agoComments:
Moi lai wa sai ten 1947-8 hta gaw MM yawng Shang lawt nga nsen laru kaw mung masa rai nkung ai WP myu sha ni kalem katut sai.Dai ten na Constitution gaw ya 2008 na hta grau rapra ai,rai tim mi nnan na kalem mayu ai Myen amyu ni a baw nu gayin ai kaw ya dai ni na kashu kasha ni shagri brap hkra hkam sha sai.2008 na gawda ai tara gaw hpyen atsuya a matu lasan kada ai re nga mungkan ting chye ma ai.MM na mung masa uhpung ni yawng mung nhkap la taw ai re.Dai zawn rai taw ai kaw KIO/A ni chye nga ninglen hkap la jang gaw(ra lata shang jang) moi na mung masa usa ni hta labau hka grau kaba na kun?Moi na gawda ai tara hpe nra ai,WP myu sha ni a matu nlawm ai majaw Rawt Malan wa ai KIO ni dai ni na ten hpraw ,chyang asan sha chye taw sai hpe an hte WP myu sha ni a du baw hpe Myen wa a lata kaw up kau ai gaw nhtuk na re.KSPP ni a matu gaw lasan n,myit ra na na re,shan hte sha nrai gara WP sha ni a pati dang tim an hte myusha ni a matu sep kawp galaw ya lu na nre.MM na hpyen atsuya {tan shew}a pati hta lai nna ngam ai pati ni gaw" a pa shalaw" sha rai na re.Sadan a slung sala tai lawm na matu sha rai na re majaw ralata shang na gara uhpung hpe mung madi shadaw na n mai myit na re.Ya du na ralata poi mung byin na n shadu ai.Teng sha galaw byin tim masu magaw na gaw lamu ga htum nshut na re.Tan Shwe shi nan hpa gasadi n lu jaw ai hpyen ngun lang n na maja ladat hte myu baw sang ni hpe shagawt na bungli sha chye nga lu ai.Moi gaw myen ni hkalem ai majaw ya du hkra dudaw sai hkaw wa sai.Ya na myen gaw moi na hta grau zai mat ai Damya re hpe WP Myusha yawng chye taw sai damya hte pawng nna tinang a nta masha hpe zingri na gaw nmai myit ai.Myen a" si manang tam ai" kaw KIO ni "wa si hka hta" nmai lawd na re.Myen gaw mung masa hta hkrat sum taw sai.Dai majaw shan hte Mung masa n kwi bawngban ai.lanak lang na ladat de sha lajin taw ai re.Shan hte lanak ra jang an hte WP myu sha ni mung lanak lang ga le."YUP TUNG HTA GAW GRAU NSIN,SIN NA RE".Ya ten du hkra "wa u tik,tik nna shagri brap sai"lai wa sai majan prat hte simsa lam la ai ten shingdaw yu yang WP myusha ni shai ai lam hpa nga ai moi na zawn mare nat,sat,zingri,lam shagu hta dip sha hkrum taw ai sha re.Moi gaw tara shang nre ya gaw tara shang sai,grau nna jamjau na share.Nhtu,nri,lahpaw,ndan lang nna gasat wa ai,ya gaw laknak mung lu sai,hpyen du jawng nga mung lu hpaw sai ,moi mung ,myusha madi shadaw lai wa sai,ya mung ahkyak jang WP myusha ni yawng garum na re.Nan hte KIO/A ni gaw an hte myusha ni yawng a saidaw saichyen re.WP myusha ni nga nna she KIO/A ni nga ai re.KIO/A kaw kade a ngyi kasha n lawm ai an hte kahpu,kawa,kasha,kanau,kana,kanu, ni shang lawm nna hpaw ning htan da ai re.Pu gang masin machyi nga ai hku an hte nlu nlawm hte madi shadaw na re hpa hkum hkrit hkum tsang mu GASAT MU,Wunpawn Myusha yawng nan hte rau ,nan hte hte HTEP sha nga nga ai.Wunpawng Mungdan kaw YEHOWA KARAI KASANG A DAWNG HKAWN HPE SHADUN DA GA. Hkum hkrit,hkun tsang e na hte rau YAHOWA KARAI KASANG nga ai.
Kum Ra, Myanmar
4 years agoComments:
-
Daulung Zau Awng, Malaysia
4 years agoComments:
1).Myen e woi galaw ai lam ni yawng langai mung anhte myu sha ni a matu hpa akyu nrawng ai re majaw gara mung nmai hkap la ai.
2).Jinghpaw Wunpawng amyu sha salang ni, mana she law wa sam sai law. Rawt malan hkrunlam hpe matut hkawm sa ra na re.
3).Anhte a mungmasa lam gaw sim sa lam hte gara hku mung nmai galaw sai. (Ga shadawn- Awng San Su Kyi hpe kasi la ga)
BGF gaw manut tsi galaw shangun ai lam re.
4).An hte myen mung masha ni yawng a gammaka hte seng ai re majaw,mungdan masha hkumding dek a lit re ngu hkam la ai. Jinghpaw wunpawng myu sha ni a matu sha nrai mat sai.Ang ai shara hta shang lawm ra na re.
5).2010 ra lata poi gaw,myen mungdan a dinghku majan hpe byin shangun ai poi she re.Ra lata poi ngut ai hte gaw anhte ngasat tim shi gaw gasat na sha re ngu mu mada ai.
6).Rawtmalan hkrunlam yaw shada lam hpe sha madung tawn mat wa ra na re.
7).Masha ni garum ai majaw rawt malan wa ga ai kun?Laknak grung ai majaw rawt malan ai kun?Dang na re chye ai majaw rawt malan ai kun?
Naw Seng, Japan
4 years agoComments:
De,
Sengang ai ni yawng hpang de,
Wunpawng Mungdan KIO/A gaw Hpa rai ta?Myen wa tsun shagu hkanbawng ra ai gaw,madu a sari nnga mat sai hpe dum ga,Myen tai hpyen wa kaw sa nna ahkang sa hpyi ,ra ai hpe sa tang madun ai ngu ai gaw,anhte Wunpawng Myusha ni yawng hpe Myen npu de si mani ai ladat hte woi sa nga ai hpe chye na,mu mada ai,Hpa hpe hkrit ai kun?Myen kun?Karai kasang hpe kun?Dai hpe nchye ginghka la ai ni gaw Myen npu nga mayu ai ,Myen mayam tai mayu ai ni re ngu hkap la ai,Madu a ahkaw ahkang hpe,myen wa hpe sa hpai jaw kau ai ,daini kade jamjau hkrum nga ai,Karai kasang a ga madat sa ga,karai kasang ra ai gaw,  sha re,Ye Myit nga ai gaw Hpa ta?Shira ai shi galaw ai,shi a shamu shamawt lam sha re,ya daini shi a shara kaw kaga du langai bai galai sai le,


c: text/html

text:
Grau na Maigan de du nga ai Wunpawng Myusha ni grau na n ra sharawng na re ngu kam ai. Laika hpaji kung ai ni, Mungkan madang dep ai ni, Amyu hpe tsaw ra ai ni yawng gaw ndai Myen Asuya a Consititution hpe n ra sharawng ai, n hkap la ai lam in gaw bin ra ai, bin gin ai lam ni rai nga ai. Ndai hta an-hte myusha ni a gawng malai rai nga ai, Wunpawng Mungdan Shanglawt hpung KIO ni gaw, yawng n ra sharawng ai ndai Consititution hpe madi shadaw lai wa sai lam gaw, n galaw gin ai lam langai mi re ngu ngai mung kam ai.
Rai sa, shing rai yawng hpe jam jau jaw na ndai Consititution hpe KIO ni hpa majaw madi shadaw lai wa ai kun? Hpa majaw shi a Vote n bang ai ga sadi hpe n shatup ai kun? Myit yu hpa rai nga ai. KIO Salang ni shat n lu sha na hkrit nna kun? Myen hte hku hkau mayu nna kun? Myen hpe hkrit nna kun?
An-hte myusha ni hta grai manu dan ai langai mi gaw, masha langai hkrai hta myu tsaw myit kaba rawng ai re. Ti nang myusha wa matsan jam jau nga ai hpe kachyi mi mung n kam mu ai, n gwi yu ai amyu re. Ndai lam hpe Karai Kasang mung ra sharawng ai lam hpe, Yesu tsun dan ai Samari masha a lam hpe yu yang chye na re. Ti nang a majaw masha wa ngwi pyaw ai hpe sha mu ma yu ai, grai htap htut ai, myit masin lu da ai amyu re.
Ndai hta KIO a Consititution hpe madi shadaw ai lam hte hpa seng a ta? An-hte yawng myit sawn yu ga. Myen gaw KIO n madi shadaw ai hte majan bu na matu jin jin galaw da ngut ai hte KIO ni hku na mung shajin da ngut sai lam chye lu ai. Ndai hku majan shajin wa ai hta Myen a npu e rai nga sai Lasang Aung Hpung, NDAK hte KDA ni hpe Myen Asuya hku na kanu KIO hpe bai n htang kasat shangun wa na masa ni hpe mu lu ai. Ndai mabin gaw Karen mung e KNU hte DKBA hpung ni, myu shada gasat hkat nga ai mabin hte bung wa na masa hku re.
Ndai hku she rai yang gaw KIO mung si, Lasang Aung Hpung, NDAK hte KDA hpung ni mung si, lapran e nga ai Mung masha ni mung mara kata si ma wa let, hpang jahtum Myen Asuya ra sharawng ai hku Myu htum mat ai kaw shakre na hku re. Ndai hku kahpu kanau shada kasat gala ai gaw Karai Kasang n ra sharawng ai hpe Mungkan hta shawng ning nan masha bin wa sai Kain hte Abela yen nau a mabin hpe yu yang chye na na re.
Nye a jing hku nta hte seng nna ga shadawn jaw na nngai. Nye a katsa kaw kasha la kasha nga ai re. Nye a kahkau ngu na wa gaw Lasang Aung Hpung e du tai nga ai hku re. Bai shi a kanau ngu na wa gaw NDAK e magam gun nga ai hku re. Bai shan nau a kawa a kanau num sha gaw KIO Du Kaba langai mi a madu jan re. Bai, myit yu ga, ndai majan gaw bin ra ai kun n bin ra ai kun. An-hte Jinghpaw Wunpawng sha ni gaw shachyen dat ai hte kahpu kanau rai yang rai, mayu da ma rai yang rai re ai ni hkrai re. Nang na a hpu nau wa hpe sat gwi na kun? Nang na a mayu wa hpe sat gwi na kun? Nang na a dama wa hpe sat gwi na kun?
Ndai hku she rai yang shanglawt galoi she lu na ta? Ndai a hkyak ai, an-hte shanglawt lawt wa ai 40 ning jan, 50 ning de gale wa sai. Hpu shawng hpu ba ni du daw sai hkaw rai hpang da ai n dai shanglawt lam gaw ndai kaw shakre sai kun? N-re nga ai. An-hte Wunpawng sha ni shada gahkyin gumdin lam shawng a hkyak ai. Shing n rai yang myu shada sat hkat, nat hkat ai kaw shakre na re.
Dai majaw an-hte myusha ni ya ten galaw ra ai gaw gahkyin gumdin ai lam re. Ndai lam hpe madung dat galaw na matu Wunpawng Mungdan Shanglawt Hpung KIO ni hpe lajin mayu ai hku re. Shada shatan ai lam ni, arawng power shing jawng ai lam in hpe rap di kau let myusha ni yawng hpe zinlum na gaw ya ten ahkyak dik ai lam re. Marai masum myit hkrum yang panglai nawng pi dang htawk ai nga ai ga gaw Jinhpaw Wunpawng Myusha ni a matu yawng myit hkrum let Myen Asuya ngu ai hpe Wunpawng Mungdan kata kaw na htawk kabai kau na hpe tsun nga ai kun?
Ya magrau garang ai lam de bai myit yu ga. An-hte Wunpawng sha ni a KIO gaw masha n gun n law ai, Lak nak n lu ai, KNU zawn garum na masha ni nnga ai. US kun? UK kun? UN kun? Kadai mung makau kaw n nga ai. Moi BaKaBa nga ai shaloi gaw Miwa mung garum ai, rai tim ya ten Myen gaw Miwa hte hku hkau ai lam ni nga ai majaw Jinghapw Wunpawng sha ni a matu n gun yawm mat ai hku re. Hpyen hprim madun ai shaloi myu tsaw hpyen la ni grai n gun lu na zawn re ai rai tim AK47 ding sa ni hpe sha lu hpai ai hku re. KNU a hpyen hprim madun poi shi sumla ni hpe yu ai sha loi US made lak nak hkum hkra hpe mu lu ai. An-hte ni jin jin rai tim lak nak n lu nga ga ai. Moi Na Hpaw bum kaw Myen ni KIA hpe gawt shapraw kau lu ai gaw Lak nak n gun ja ai majaw re. Masha n gun ja di, magrau grang di n re. Kaja wa magrau grang ai gaw an-hte Jinghpaw Wunpawng sha ni re. Nang hpyen la galaw gawi a ni? Nang lak nak kaja lu hpai sa ni?
Dai majaw an-hte amyu sha ni gaw gahkayin gumdin let sha Myen hpe mai dang ai hku re. An-hte myu sha ni ti nang Mungdan ti nang lu up hkang sai lam, ti nang lagaw ti nang lu tsap sai lam hpe Mungkan ting chye hkra madun ra ai. Ndai lam ni hta a put a pai nga n tsun ai sha woi shakut na matu seng ang ai Du Salang ni hpe a ja a wa lajin dat ai hku re. Wunpawng sha ni yawng myit hkrum let...
Prat Dep Ai Jinghpaw Wunpawng Mungdan De......kachinroad.blogspot.com kaw na shiga

robotstxt: allowed

filter: keep


text:
Ga Nhpaw:
Ramma ni asak apart ram wa ai ten hta tinang a prat manang tam wa chyalu rai nga ai. Hkristan ni a prat manang tam ai/ yaw ai lam gaw prat tup na matu rai nga ai majaw, grai sadi sahka rai nna daw dan ra nga ai. “Hkristan hkungran lam” ngu ai chyum mungga hte bung pre ai hkungran dinghku de ai lam hpe, ramma ni gaw n chye n mai rai nga ai.
Dai re ai majaw, ndai laika hta Karai Kasang sharawng awng ai hkungran lam, dinghku gaw gap lam, kanawn mazum lam, madu jan yan madu wa a lit ni, prat manang tam ai lam ni, Karai Kasang a yaw shada ai lam ni hte hkungran ai lam a lachyum ni hpe sawk tam let tang madun da ai.
“Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai.”( Ehp. 5:31)
I. Hkungran ai a npawt lam madung ni
“Dai re ai majaw lasha gaw tinang a kanu kawa hpe kau da nhtawm, shi a madu jan hte manoi nga na rai nna, shan lahkawng gaw hkum shan langai sha tai lu na ma ra ai.” (Ningpawt Ninghpang 2:24)
Hkungran ai lam: Num hte la tara shang kanawn manang tai ai.
Hkungran ai lam: Madang bung ai yan jawm shakut shaja ai.
Hkungran ai lam: Karai Kasang kaw nna kumhpa rai nga ai.
Hkungran ai lam: Karai Kasang hkrang shapraw da ai lam rai nga ai.
Hkungran ai lam: Makoi magap lam n nga ai sha, matut mahkai kanawn mazum lam hpe gaw sharawt ai .
Hkungran ai lam: Shada shagrit shanem daw jau lam ra kadawn nga ai.
Hkungran ai lam: Hkungran num yan la hpe hking shaga ai[chalange] rai nga ai.
Hkungran ai lam: Mayam zawn shada daw jau kanawn mazum matut mahkai ai rai nga ai.
Hkungran ai lam: Lit hte madang n bung ai lapran e, maren mara bung ai hku shada jawm kanawn mazum ai.
Hkungran ai lam: Rawt jat galu kaba wa na matu shada jawm pawn ba ai rai nga ai.
II. Hkungran ai ngu ai idea, masa gara kaw nna byin pru wa a ta?
Ningpawt Ninghpang 2:18-25.... “ Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Marku 10:6-9.... “ De a majaw lasha gaw kanu kawa hpe kau da nna, shan lahkawng gaw hkum shan langai sha tai lu na ma ra ai.”
Hkungran ai lam gaw shawng npawt kaw nna nan Karai Kasang a idea masa rai wa sai re. Ndai gaw Eden sun kaw na dingsa sai hkungran poi( Adam yan Ewa hpe hkungran ya ai) gaw, ya, dai ni jahtum na hkungran poi (dai ni du hkra galaw nga ai Ga Shaka hkungran ai lam) du hkra lali (fresh) rai taw nga ai. Hkungran ai lam gaw Karai Kasang kaw nna shaman da ya ai hte, chyoi pra ai kanawn mazum lam rai nna, kadai mung hkungran ai lam hpe ahpa atang n mai shang nga ai.
III. Hkungran ai lam hpe Karai Kasang gaw hpa majaw galaw wa a ta?
Ningpawt Ninghpang 2:18-25.... “Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Prat a kanawn manang tai na matu Karai Kasang galaw wa ai re.
Ningpawt Ninghpang 1:28 .... “Shaloi Karai Kasang gaw shan hpe tsun mu ai gaw, Nan kashu kasha shaprat nna mayat maya wa mu; ga ting hpe jahpring nna dai hpe up nga lu mu:”
Malahki 2:15.... “ Karai Wa gaw, Wenyi naw ngam nga ti mung, langai sha hpe hpan da wu ai, n rai ni? Hpa majaw langai sha hpan da a ta? nga yang, Karai Kasang hte ging dan ai amyu hpe tam nna, hpan da nu ai”
Kashu kasha ni galu kaba lu na matu kaja dik htum ai makau grup-yin hpe gaw gap ya ai lam re. Hkungran ai lam gaw, tsaw ra myit hte kanawn mazum ai hku nna, ma ni hpe tsaw ra myit a lam sharin la lu na hpe karum ya na matu hkrang shapraw da ai rai nga ai. Kanu kawa ni shanhte a kashu kasha ni a man e, Yesu Hkristu a tsaw ra myit kasi hpe madun na matu hkrat sum mat ai shaloi, kade yawn hpa rai nga ai kun?
Ehp.5:31-32.... “Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai. Ndai lam gaw sung htum ai lam kaba rai nga ai : shing nga ai gaw Hkristu a lam hte dai Hpung a lam hpe ngai tsun nga nngai.”
Karai Kasang gaw hkungran ai lam hpe Hkristu hte Naw ku hpung a kumla hte maren gaw gap da sai. Hkungran ai lam langai mi gaw Karai Kasang a npu kaw taw nna, Karai Kasang gaw shi a naw ku hpung hte gara hku matut mahkai nga ai lam hpe, dai num yan la(dinghku) gaw grai chye na ra nga ai. Sharin ya ging ai.
IV. Hkungran ai lam gaw kaning re ai kanawn mazum lam rai ging a ta?
Ningpawt Ninghpang 2:18.... “ Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Hpaji Ningli 4:9-12.... “Marai langai sha hta, lahkawng gaw grau mai nga ai: kaning rai nme law, shan lahkawng gaw tinang a amu majaw mai kaja ai shabrai lu la na ma ai. Langai mi kataw yang, langai mi shadaw na ra ai:”
1Kor.11:3.... “ Rai ti mung, lasha nlang hte a baw gaw, Hkristu rai nga ai, numsha a baw gaw lasha rai nga ai, Hkristu a baw chyawm gaw, Karai Kasang rai nga ai hpe nanhte chye myit ga, ngai ra nga nngai.”
Mahte 19:4-6.... “Shi gaw, Shawng nnan e hpan da ai wa gaw, lasha yan numsha hpe hpan da mu ai rai nna,5 De a majaw lasha gaw shi a kanu yan kawa hpe kau da nhtawm, madu jan hte kanawn nna, shan lahkawng gaw hkum shan langai sha tai lu na ma ra ai, nga nna shi tsun ai ga hpe nanhte n hti yu myit ni? 6 Dai majaw shan gaw, lahkawng rai nga ma ai n rai, hkum shan langai sha rai nga ma ai. Dai rai nna, Karai Kasang matut da nu ai hpe, masha gaw n jahka kau u ga, ngu nna htan wu ai.”
Hkungran ai lam gaw, marai lahkawng hpe langai sha tai let arau sha magam bungli galaw ai hku nna grau ni htep hku hkau kanawn mazum na matu, rai nga ai. Dai hta e, shada kam hpa hkat ai lam, madi shadaw hkat ai lam, makawp maga hkat ai lam, shada shalan shabran ai lam, shada lit la ai lam lawm nga ai.
V. Kabu gara awng dang ai hkungran ai lam a ahkyak madung ni gaw hpa re ta?
Yawshu 24:15... “Gara hpe mahtang jaw jau na gaw, dai ni jang lata la mu: ngai hte nye a nta masha ni chyawm gaw Yehowa hpe jaw jau na ga ai law,”
Kahkyin gumdin let Karai Kasang hpe daw jau na matu rai nga ai.
Ga Shagawp 5:18-19... “Na a ram prat na mădu jan hte rau pyaw nga u:... Shi a mădoi chyu hpang nang hpe tut tut shăpyaw nga u ga: Shi hte tsaw ra hkat ai hta, tut nawng myit dik nga u.”
Heb. 13:4... “ Hkungran ai lam gaw, yawng mayawng a man e arawng lu u ga; hkungran ai yup ra mung, san seng nga u ga: kaning rai nme law, hpye ai amu galaw ai ni hte num shaw la shaw ai ni hpe, Karai Kasang tara dara na wu ai.”
Kang ka sadi dung ai lam rai nga ai. Sadi dung kang ka ai lam n nga ai rai yang, kamhpa ai lam ajet mung, shing n rai, kata lam kanawn mazum lam mung n mai lu la na re.
Mahte 19:4-6... “Dai majaw shan gaw, lahkawng rai nga ma ai n rai, hkum shan langai sha rai nga ma ai. Dai rai nna, Karai Kasang matut da nu ai hpe, masha gaw n jahka kau u ga, ngu nna htan wu ai.”
Ap nawng daw jau ai lam rai nga ai.
Rom.15:1-2..“Anhte langai hte langai tinang a manang wa a ngamu ngamai na lam tau yu nna, shadaw shangang rai hkra shi hpe shapyaw nga ga.”
Hkungga nawng jau ai lam rai nga ai.
Rom.15:5-7... “Ya, anhte a Madu Yesu Hkristu a Kawa rai nga ai, Karai Kasang hpe, myit mang langai sha hte n-gup ga langai sha e shakawn kungdawn nga lu myit ga, Hkristu Yesu a jaw e nanhte shada da myit mang ara sha rai nga lu u ga, shakut sharang ya ai hte shangwi shapyaw ya ai a Karai Kasang gaw, nanhte hpe awn nga u ga law. Dai rai nna Karai Kasang a hpung shingkang a matu mara, Hkristu gaw anhte hpe hkap hkalum la mani ai hte maren, nanhte shada da hkap hkalum la mu.”
Langai hte langai a n bung ai lam ni hpe chye na ya ai hte shada shagrau shatsaw hkat na matu rai nga ai.
Ehp.5:21-33... “Hkristu hpe hkrit kamyin ai hte nanhte shada da a npu e a taw nga mu.”
Shada shagrit shanem let daw jau ai lam rai nga ai.
1Kor.13:1-13... “Tsaw ra ai myit gaw galoi mung htak chye ai n rai”
Tsaw ra ai myit rai nga ai.
Yaku 5:16... “nanhte a yubak mara hpe shada da shapraw dan nna, shada da a matu mara akyu hpyi nga mu.”
Matut mahkai ai lam rai nga ai.
Ga shagawp 31:31... “Shi lăta a shăbyin ai akyu shi hpe jaw u; Shi gălaw ai amu, măre chyinghka hta, shi hpe shăkawn u ga.”
Manang wa a manu(value) hpe rawt jat galu kaba wa na matu, ngang grin ai sharawng awng lam hte gaw sharawt hkat ai lam rai nga ai.
1Kor.7:3... “ Madu wa gaw htung hte maren madu jan hte kanawn u ga, Madu jan mung dai hte maren madu wa hte rai u ga”
Shawlumon a mahkawn 1:2-4,12-13... “Shi gaw, shi pup ai hte ngai hpe pup ya u ga; Na a sumtsaw sumra gaw, tsabyi jahku hta grau kaja nga ai.... Ngai tsaw ra ai wa mahtang, nye sinda lapran e tsat ai Mura nhtan hte bung nga ai.”
Hkam kaja ai num la kanawn mazum hkat ai asak hkrung lam rai ra nga ai.
VI. Madu wa gaw madu jan hpe gara hku hkap la ging nga a ta?
Ga Shagawp 18:22... “Mădu jan lu ai wa gaw mai kăja ai hpe lu nu ai rai nna, Yehowa a chyēju hpe hkam la nu ai.”
Hpaji Ningli 9:9... “ Jan a npu e Karai Kasang nang hpe jaw da ai kaman lila prat a nhtoi ni hta e, nang tsaw ra ai madu jan hte rau, na a prat htum hkra ngwi pyaw ai hte nga sha nga u: da ndai gaw, nang hkrung nga ai laman e, jan a npu e nang galaw ai amu a kamhtaw rai nga ai.”
1Pet.3:7... “ Dai hte maren, lasha ni e, chye chyang ai hku hkan nna, n-gun kya ai hkum hkrang ngu ai numsha hte rau kanawn mazum nga mu: nanhte a akyu hpyi ai ga gang kau ya ai n hkrum myit ga, nanhte hte maren asak a sali wunli akyu lu la na ni hpe zawn, shanhte hpe hkungga lara di mu.”
Ehp. 5:21... “ Hkristu hpe hkrit kamyin ai hte nanhte shada da a npu e a taw nga mu. “
Madu wa ni gaw, shanhte a madu jan ni hpe kaja wa ap nawng ai, machyi hkam ai hte, tsaw ra ging nga ai. Hkristu gaw, anhte a matu si hkam ai hku nna, madun dan sai hte maren, sung htum ai tsaw ra myit rai ra ai.
VII. Madu jan gaw madu wa hpe gara hku hkap la ging nga a ta?
Ga Shagawp 31:11-12... ” Shi a mădu wa shi hta hpa nga nna, Shi gaw mătsan măyan n hkrum na ra ai. Shi gaw, shi a prat dingsa mădu wa a mătu, N kăja ai n rai, kăja ai hku hkrai, tam nga ai”
Ehp.5:22-24... “ Numsha ni e, dai Madu hpe daw nga ai zawn, tinang madu wa a hkang ai hku hkan nga mu : kaning rai nme law, Hkristu gaw dai Hpung a baw rai nga ai zawn, dai madu wa mung madu jan a baw rai nga ai : Hkristu shi hkum nan dai hkum hkrang a Hkye hkrang la ai Madu rai nga ai. Dai Hpung gaw Hkristu a npu e taw nga ai hte maren, madu jan ni mung lam shagu hta e madu wa ni hkang ai hku hkan nga u ga.”
Madu jan gaw, madu wa hpe machyi hkam ai ap nawng ai hku nna tsaw ra ging ai re. Madu wa hpe karum ningtum ai, madi shadaw ya ai, kam hpa ai hte, madu wa hpe up hkang shangun let, shi a npu hta taw ai. Hkristu zawn ap nawng tsaw ra ai lam re.
VIII. Sadi dung ai hkungran ai lam a ahkyak madung gaw hpa rai nga ta?
Malahki 2:15-16... “ Karai Wa gaw, Wenyi naw ngam nga ti mung, langai sha hpe hpan da wu ai, n rai ni? Hpa majaw langai sha hpan da a ta? nga yang, Karai Kasang hte ging dan ai amyu hpe tam nna, hpan da nu ai. Dai re ai majaw, nanhte gaw tinang a wenyi hpe sadi nna, brang ram prat na madu jan hpe hkalem hkalau ai hku, hkum di myit.”
Madu wa gaw shi a madu jan hpe sadi dung na matu Karai Kasang hkang da nga ai. Hpaji jaw ai lam n re.
Ga Shagawp 5:15,18-19... “ Na a hka htung na ntsin hpe, Na a hka hpawk na lăwi ai ntsin hpe, a lu nga u. Na a hka hpawk shăman ai hkrum nna, Na a ram prat na mădu jan hte rau pyaw nga u: Shi gaw tsaw ra ai ding kănu hte tsawm htap ai shan nga yi zawn rai nga nna, Shi a mădoi chyu hpang nang hpe tut tut shăpyaw nga u ga: Shi hte tsaw ra hkat ai hta, tut nawng myit dik nga u.”
1Kor. 7:2-4... “rai ti mung, hpye ai amu koi na matu, la langai hte langai tinang a num lu u ga, num langai hte langai tinang a la lu u ga. Madu wa gaw htung hte maren madu jan hte kanawn u ga, Madu jan mung dai hte maren madu wa hte rai u ga. Madu jan gaw tinang hkum hpe n up lu ai sha, dai madu wa she up nga ai; dai hte maren, dai madu wa mung tinang hkum hpe n up lu ai sha, madu jan she up nga ai.”
Heb. 13:4... “Hkungran ai lam gaw, yawng mayawng a man e arawng lu u ga; hkungran ai yup ra mung, san seng nga u ga: kaning rai nme law, hpye ai amu galaw ai ni hte num shaw la shaw ai ni hpe, Karai Kasang tara dara na wu ai.”
Madu jan hte madu wa ni gaw langai hte langai sadi dung ai hte, shada shagrau shaa hkat lu na matu hte myit dik myit pyaw na lam ni hpe tam nga ra nga ai.
IX. Kaja ai madu wa/madu jan gaw kaga ni a matu grau ai shaman chyeju ni hpe la wa ya nga ai.
Ga Shagawp 31:10-31... “Sări rawng ai num hpe kădai wa mu lu a ta? Shi gaw lung seng hta grau hpu nga ai.”
Ga Shagawp 31:11... “ Shi a mădu wa shi hta hpa nga nna, Shi gaw mătsan măyan n hkrum na ra ai.”
Ga Shagawp 31:12... “Shi gaw, shi a prat dingsa mădu wa a mătu, N kăja ai n rai, kăja ai hku hkrai, tam nga ai.”
Hpaji Ningli 9:9... “Jan a npu e Karai Kasang nang hpe jaw da ai kaman lila prat a nhtoi ni hta e, nang tsaw ra ai madu jan hte rau, na a prat htum hkra ngwi pyaw ai hte nga sha nga u: da ndai gaw, nang hkrung nga ai laman e, jan a npu e nang galaw ai amu a kamhtaw rai nga ai.”
Ya hpang de na a madu jan/madu wa nang hpe lama ma shapawt ai rai yang, shi nang hpe la wa ya ga ai , grai manu dan la ai ahkying aten ni, kam hpa wa ai ni, myit pyaw myit dik shangun wa ai lam ni, ra kadawn nga ai lam ni hpe jahpring shatsup ya wa ai lam ni, karum ningtum wa ai ni, kabu pyaw hpa lam ni jaw ya wa ai hpe bai myit dum shingran nga u!
X. Hkungran num/la prat manang lata ai hte seng nna chum laika hta gara hku tsun da a ta? Hpa majaw hkungran manang wa hpe anhte sadi let lata ging a ta?
Tara Agyi 14:3... “Kanu yan Kawa chyawm gaw, Matu n gadoi ai Hpilisti amyu num nang sa la na gaw, anhte amyu shada hta na, na a mayu kasha num langai mi mung n nga sa ni? ngu mu ti mung, Samson mahtang, Nan dai she hpyi ya mi, ngai grai ra da we ai, ngu nna kawa hpe tsun wu ai.”
1Hk.Hk.11:2…. “dai amyu ni a lam Yehowa gaw Israela kashu kasha ni hpe, Nanhte gaw shanhte hte n mai kanawn, shanhte mung nanhte hta n lawm u ga; gaja wa shanhte gaw nanhte a myit masin hpe shanhte a Hpara ni hpang de shadam kau ya na myit dai,ngu nna tsun ti mung, Shawlumon gaw shanhte hta sumtsaw sumra hte a manoi nga ai.”
Ezra 9:2... “ Kaning rai nme law, dai amyu masha ni a shayi sha ni hpe, tinang a matu mung, kashu kasha ni a matu mung, shanhte hkungran la nna, dai chyoi pra ai amyu gaw, maigan amyu ni hte kayau kaya nga ai hta n-ga, mung du ni hte agyi salang ni, grau nna dai lam hta shut hpyit nga ma ai, nga nna ngai hpe tsun dan mi ai.”
2Kor.6:14... “ N kam n sham ai ni hte rau nhtan shai ai kandang hpe hkum jawm hpai mu: kaning rai nme law, ding man ai lam gaw, tara n hkungga ai lam hte hpa seng a ta? Nhtoi gaw nsin hte kaning rai kanawn lu a ta? “
Anhte a hkungran manang gaw anhte hpe tsaw ai de gaw gap ya lu ai hte, anhte hpe mung jahten kau ya lu nga ai. Chyum laika gaw anhte hpe n kam sham ai ni hte dinghku n de na matu n-gun jaw nga ai. Hpa majaw nga yang, dai gaw anhte a makam masham kaw nna tsan mat wa hkra shakut na matu grai loi nga ai. Makam masham bung ai kaga langai mi hpe anhte hkungran na nga yang, dai gaw jaw ai hkungran ai lam rai nga sai re.
XI. Karai Kasang gaw shi hte anhte a kanawn mazum lam hte hkungran lam hpe gara hku shingrau/dingdaw dan a ta?
Esaia 54:5-6... “Kăning rai nme law, nang hpe Hpan da ai wa gaw, na a mădu wa rai nga ai; shi a amying gaw, Zaw nawng zaw wa up ai Yehowa rai nga ai: nang hpe Hkye Hkrang la ai wa gaw Israela a Chyoi pra ai wa rai nga ai; mungkan ting a Kărai Kăsang shi hpe ngu na mă ru ai. Kăbai kau hkrum nna gawng run hkawm ai hte, ram prat ē jan tai nna, jăhka kau hkrum ai num hpe zawn, mădu jan bai tai na, Yehowa nang hpe shăga nit dai, nga nna na a Kărai Kăsang tsun nga ai.”
Yeremia 3:20... “ Israela dap ē, mădu jan gaw mădu wa hta sădi n dung ai hte măren, găja wa nanhtē gaw ngai hta sădi n dung myit dai, nga nna Yehowa tsun ai.”
2Kor.11:2.. “ Kaning rai nme law, Karai Kasang a nja nhpra ai hte maren, ngai nanhte a lam nja nhpra rai nga nngai; nanhte hpe hkawn sek hpe zawn Hkristu kaw jaw ya nna, madu langai sha hte ngai nanhte hpe hkungran ya ma de ai.”
Karai Kasang hte anhte a kanawn mazum ai lam gaw hkungran ai lam hte bung nga ai hte, shada tsaw ra ai hta, shada sadi dung ai hte galoi mung lit la ai lam amahkam ai lam hta madung tawn nga ai.
“ Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai.” (EHP.5:31)
Ga shaka: : “Ndai nye a hkra lata matut jum da nga ai.........hpe, Karai Kasang a mung ga nga ai hte maren, hkungran la nna, nye a hkum hte maren, shi hpe tsaw ra nna, kungga lara, lanu lahku makawp maga nga na nngai. Hkam kaja timung, machyi makaw hkrum timung, lusu nga mai timung, matsan mayan hkrum timung, lam shagu hta rai timung, kaga num/la ni hpe n masem ai sha, prat tup jaw lup na nye a hkungran num/la majing shatai sa na ni ai.”
Karai sharawng awng ai dinghku tai lu hkra, Karai a mung ga hte maren, Karai man hta ga shaka la let, awng dang ai Hkristan dinghku ni hpe gaw gap sa wa lu na hpe yaw shada let,
Hkristu a grau htum ai magam hta,
Rev; Pausa Gam Hpang
Du Mare, Myitkyina
Shamyet Shanat laika ni; (Illumina Gold ,encyclopaedia, Chyoi pra ai Chyum Laika)


text:
Ndai sumla hpe jawm yu yu ga. Majan gasat laram nna, Kasi yu la mai ai; manu dan Myutsaw Shanglawt Hpyenla Zinhtung Naw Awng rai nga ai.
Lai wa sai 2011 November 3 ya shani, Sammung Munggu, Manjak Kahtawng makau na gasat poi hta, Hpyenma Zinhtung Naw Awng gaw, shi langai chyu sha htim lung wa ai Tai hpyen law law hpe hkap ninghkap gasat taw nga ai. Tai ni law law shi a pala hte si jawng ma sai. Tai ni gaw hpung hte hpung matut manoi htim lung tik tik, Zinhtung Naw Awng mung ninghkap gap tik tik rai nga yang, Pala tsep kawp ma mat sai. Tai ni gaw matut nna htim lung wa ma yang, Hpyen a lata hte zingri zingrat hkrum nna n kam si ai; Magrau grang Myutsaw Shanglawt Hpyenla Zinhtung Naw Awng gaw, hpang jahtum ngam ai shi a pala langai hte shi a asak hpe dan la nna, Amyu hte Mungdan a matu gwi gwi sak jaw ap nawng mat wa sai.
Shaloi shi hpang maga na sinat mahku n ngoi sai re majaw, Tai ni aloi sha htim lung wa ma yang, shi hkrai gap si mat ai; Zinhtung Naw Awng a moimang hpe wa mu na masai. Shaloi, “ Aga! share shagan KIA hpyenma ndai shi langai chyu she re hka! Ndai wa shi a pala n ma mat ai rai yang, anhte kade she naw si na! Mauhpa magrau grang ai; Kasi yu la hpa KIA hpyenla” ngu jawm tsun shakawn let hpyenla shada hkungga jaw na masai ngu shingran ai.
Shi gaw Sammung, Munggu, Gawnsam Kahtawng na Kawa Zinhtung La Gawng hte Kanu Myitung Hkawn Shawng yan a kasha rai nga ai. Shi a shangai nhtoi gaw, 1988 December 21 re.
Ndai dinghku majan kaba hta, ndai hpyenma Zinhtung Naw Awng zawn, tawk hprut masin hte Amyu hte Mungdan a matu, gwi gwi tinang a Asak hpe sak jaw ap nawng mat wa ai magrau grang Myu tsaw Shanglawt Hpyenla kaga kade naw nga ai kun? Anhte a labau hta matsing sumhting da ra ga ai. Masat dingsat nlung shadaw jun da nna, “ Ningtawn Ai Share shagan “ ngu, masat tawn nhtawm, Wunpawng amyu a arawng sadang hpe shadan shdawng hkungga da ra ga ai. Htawm na anhte a kashu kasha ni yu n-gun la hpa labau lara ngam da ra ga ai. Malap kau n mai tut nawng tsun hkai nga ra ga ai.
Daini laning mi ladu hkrum sai; Shi a masat dingsat nhtoi hte shawnglam majan pa e asak ap nawng mat wa sai Share Shagan ni yawng hpe myit dum let, manit mi zim hkungga jaw ga law.
Shanglawt Tsing


text:
01 September, 2009
Ah Ba Di, Jan Pan VCD Pru sai
Ah Ba Di hte Jan Pan (Blast) ni a VCD pru sai re.
Ab Ba Di VCD hpe gaw nye kanau mari sai majaw ngai gaw Jan Pan mari dat ai.
Gayet da ai lam ni gaw nau wa myit dik na zawn n hkam sha ai. Raitim, shi hte shi gaw hkrak nga ai.
Jan Pan a Bum Tsaw Shayi hta gaw Shayi Sabaw Hkawn Ja Awng hkrang shala da ai re. Aga ga! Dai mahkawn hte dai tsawm shayi sha gaw ya grai mying gumhkawng taw ai.
Sumla mara mayu tim, n mai ai majaw ... Pru sai lam shana dat ga ai rai...
1 comments:
- doiring said...
-
Ngai hpe ma langai mari shagun rit le , ngai hkau wa...
- 4:00 PM, September 03, 2009


text:
Hot Indian Actress Pics - Lakshmi Rai
Related Tags: lakshmi rai hot hubs, lakshmi rai and dhoni, lakshmi rai latest, lakshmi rai exbii, lakshmi rai saree, lakshmi rai stills, lakshmi rai in saree, lakshmi rai in christian brothers, lakshmi rai new, lakshmi rai blue, lakshmi rai christian brothers, new lakshmi rai, lakshmi rai wiki, lakshmi rai sreesanth, sreesanth lakshmi rai, sreesanth and lakshmi rai, lakshmi rai hot scene, actress lakshmi rai hot, lakshmi rai hottest, lakshmi rai panty, lakshmi rai thighs, lakshmi rai in vamanan, lakshmi rai thigh, lakshmi rai latest photos, vamanan lakshmi rai


text:
Lai wa sai bat manga ya shani, Manmaw mare shara mali hta, ra lata poi hte seng nna, mungmasha zinlum ai mungga tsun shaga ai shaloi, ya na zawn, Dukaba Lun Mawng, KIO de sadi ga shaga wa ai re lam, dukaba a mungga sa madat ai buga masha ni tsun ai.
Dukaba Lun Mawng gaw Jarit Sin Dap (BGF) hpe n hkap la hkraw ai KIO hte seng nna, “Ma hpe sharin shaga ai zawn shawng n’nan, n-gup ga hte chye na hkra tsun yu na. N madat jang, lata hte gayet na, dai hpang shingna (dut) hte gayet na. Dai hpang mung n madat jang gaw, hkindit jahkrat kau na re” nga, pawt myiman n’sam hte du sa ai shawa hpe mungga tsun sai lam, mungga sa madat ai buga masha langai tsun ai.
Bai nna, KIO atsun nga ai ga, “BGF gale na lam hpe mungmasha ni myit n hkrum ai. KIO gaw mungshawa ni shangun ai majaw, rawt malan bungli galaw ra ai re, ngu ai ga gaw mai kam na i? Tengman na i? Masu ai lam sha re”, nga nna mung, dukaba Lun Mawng tsun wa sai lam, kahtap chye lu ai.
Shi matut nna, KIO gaw mung up na atsam n nga ai nga nna, “KIO gaw Manmaw ginwang zawn re ai hpe pyi atsawm n chye uphkang ai gaw, mungdaw mungdan uphkang na ngu ai gaw, kaja wa mai byin na kun?” nga nna mung, KIO hpe jahpyak wa sai lam, matut chye lu ai.
Dai sha n nga, mungmasha ni lapran sai garan ai masa hku nna, “Manmaw, Mugawng hte Munyin mare ni hta Jinghpaw ni n law ai. Masha n-gun tsa shadaw 20 sha nga ai, ngam ai 80 gaw kaga amyu Myen, Sam ni she re” nga nna mung, dukaba Lun Mawng, shi mungga hta tsun shalawm ai lam, chye lu ai.
Lai wa sai 1948 ning, January praw 4 ya shani, Munghpawm Myen Mungdan shanglawt lu ai shaloi, kaja wa Myen amyusha ni a ginra gaw, Pyi-ma ngu ai, Mandalay hte Rangung grupyin re. Dai hpe shinggrup da ai gaw, Jinghpaw, Sam, Hkang, Karen, Karenni (Kaya), Rahkai hte Mon ni a mungdaw ni, rai nga ai.
Sam amyusha langai rai nga ai dukaba Lun Mawng gaw, Manmaw mare a sinna maga deng masum gang ai Nawng Hku Sam Pa ngu ai kahtawng na rai nna, dai kaw laika tsang 10 awng du hkra nga kaba let, de a hpang lawu Myen mung de dum nta ting htawt yu mat ai lam, KNG sagawn chye lu ai.
Dukaba Lun Mawng a Manmaw hkrunlam gaw, ra lata poi gabaw hte mungshawa zinlum na matu raitim, kaja wa gaw, KIO hpe jahpyak ai lam hte, Jinghpaw mungdaw na amyusha ni lapran sai garan wa hkra “wan shat” bang ya ai lachyum sha re nga nna, shi a mungga sa madat ai Manmaw na Jinghpaw buga salang ni mu mada nga ma ai re.
Ndai ten, KIO gaw, BGF hte seng nna, Myen hpyen asuya hte bawngban mahtai tam n lu ai lam hpe, Jinghpaw mungchying mungshawa kanu kawa ni hpe azin ayang hpyan dan na matu yaw shada let, tinang ginjaw Laiza hta April 16, ndai bat manga ya shani, zuphpawng shaga tawn sai re.


text:
1. Hugawng blog na labau link
2. Labau hte htung hkring Bumsinwa blog
3. Htung hkring hte Makam
4. Kachin substate labau
5. Jiwa ni a labau gin shi Kachin net
6. Kachin History Brang Di Maran,M.A.(Hist), Delhi University
7. AMYU HTE MUNGDAN LAM LABAU-Mahkrum madum hte gam maka hpe sawk sagawn dinglik yu ai lam-Sawk sagawn ka lajang ai: Maran La Raw, MA Ph.D.
8. TINANG LABAU TINANG KA -Subjective History
9. Ginru ginsa labau laika buk
10.Kachin land
11.Jinghpaw wunpawng hte seng ai lam
Labau hte seng ai Link sumhpa
1. Hugawng blog na labau link
Dip dat u ( Jinghpaw Wunpawng amyubaw sang )
Ndai Kachinnet kaw na laklai ai shiga hpe mu hti ai majaw kabu n gun lu ai,An hte hugawng mung hte,
India mung,Miwa mung nga shapong yawng,Jinghpaw ni gaw yawng ya dai ni du hkra Dai Jinghpaw,chyinghpaw,singp
ho,jingphozu,amying shing teng hpe yawng myit hkrum let labau shang lang nga ai rai mali ai.Masha maigan myuni mung labau hku yu ya
ng dai mying hpe hkap la nga ma ai. Daini na myit su hpu nau na ni yawng gaw grai myit hkrum nna zet kung wa nga saga ai ngu mu lu ai.ng
ai mung myit hkrum kabu lawm nngai law.
“Jinghpaw” ngu ai mying hpe mahtang bawsang ni yawng a amyu sha mying daju hku hkap la ga. Jinghpaw bawsang ni mahtang, bawsang hpe galai kau mu. Uma dap ni nanhte a kaji daju Shapawng Yawng wa a mying hpe la nna, “SHAPAWNG YAWNG SHA NI” ngu mu. Grai madat pyaw nna grai tsawm ai mying hpe lu tawn manit dai,” ngu ai ra sharawng myit lu ai lam (Opinion) hpe madun lai wa masai. Laika ka ai wa gaw, nye a chyinghkai kawa, nye a labau sara wa asak naw hkrung nga ai aten hta, “ Moi na Jiwoi Jiwa ni, Lhaovo, Lachik, Zaiwa, Lisu, Rawang amyu lakung ni yawng hpe Jinghpaw amyu ni re, ngu nna hpa rai tsun shamying masat hkap la tawn ai rai kun? Ndai ten hta gaw, Jinghpaw ngu ai hpe n kam tsun lang wa ai majaw, “Jinghpaw Wunpawng, ‘ ‘Wunpawng' ngu ai mying ni pru wa sai,” ngu san yu ni ai. Nye a dai ga san hpe chyingkai wa bai htai hparan dan ai lam mung asan sha rai nga ai.
(1) Anhte Jinghpaw ni gaw, kahpu kanau, mayu dama, kashu kahkri nga nna, shada tsawra makyit mahkai mahkri shawn nga ai amyu ni rai ga ai. Bawsang ni hta mung anhte hte bung ai kun?, n bung ai kun? San yu mu!
(2) Jinghpaw ni gaw, lamu ntsa na Mu Sinlap Nat ni hpe jaw jau hkrat wa ai amyu ni rai ga ai. Bawsang ni kaw mung nga ai kun? San yu mu!
(3) Jinghpaw ni gaw ma shangai ai hte rau, jahtawng htu ai baw amyu ni rai ga ai. Bawsang ni mung galaw ma ai kun? San yu mu!
(4) Jinghpaw ni gaw Ji Nat Mahtum Mahta ni e sharung shakau jaw dat ai Shawa Nang Kachyi hpe jahpu sharing nna, mayu shayi lam hta jai lang ai amyu rai ga ai. Bawsang ni mung lang ma ai kun? San yu mu!
(5) Jinghpaw ni the htunghking makam masham bung ai amyu ni rai yang gaw, labau rum ai amyu sha ni rai na re. Makam masham hte htunghking lailen ni n bung jang chyawm gaw,labau n rum ai amyu she rai na ma ai re. Hpunau Sam ni hte shaning apart law law rau kanawn mazum nga pra laiwa saga ai, raitim jinat makam jaw jau ai lam hkan sa ai htunghking lailen lam ni hta n bung hkat nga ai majaw an hte hte labau n rum, amyu n rum ai ni she rai ma ai. Ning ngu nna chyinghkai wa tsun sanglang dan ai mahtai ni gaw, bawsang shagu hpe labau rum n rum, amyu rum nrum, jep sawk dinglik yu lu na matu lam matsun ni she rai nga ai. Ya ten na bawsang myitsu du salang, ramma nkau mi gaw ,” Jinghpaw” ngu ai mying hpe amyu sha yawng a gumhpawn ai shingteng amying kaba hku myit hkrum masat la nhtawm, Jinghpaw bawsang ni mahtang, bawsang mying kaga alak mi galai kau yang mai kaja na re ngu ai myit masa rawng ai lam ni nga wa ai lam, soi sam na lu ai shaloi, nye a myit hta grai na kabu nngai. Amyu sha ni yawng myit hkrum kahkyin gumdin lu na matu, myit mada shara kaba nan rai sai, ngu nna mung kam nga nngai. Amyu sha kahkying gumdin lam the seng nna, ngai Jinghpaw la wa langai mi a chye na hkap la hkam sha ai lam gaw, bawsang ni ayai aya n re ai sha, Jinghpaw ngu ai amying shangteng hta kahkyin gumdin ai lam teng teng lu la na she rai yang gaw, anhte Jinghpaw bawsang Uma dap ni mung, hpushawng hpuba ni a ra shawrawng byin shangun mayu ai lam hpe kabu gara hkap la lu na ga ai re. Anhte Jinghpaw bawsang ni a shingteng amying ningpawt gaw, “ Shapawng Yawng” ngu ai rai mali ai. Ya she mying nnan bai tam gyin shalat la ra ai amyu ni n rai ga ai. Moi moi kaw nna “ Pawng Yawng Sha Ni” nga nna nga pra taw chyalu ni she rai ga ai. India de na Jinghpaw ni mung, “Shapawng Yawng Singpho” ngu ai mying hte nga ai da. Jinghpaw Wunpawng bawsang ni yawng, Jinghpaw ngu ai amying shingteng hta gaja wa nan kahkyin gumdin nga na shew teng ai rai yang gaw, Jinghpaw bawsang ni mying galai na hte seng nna, manghkang kaba hpa n nga na re, ngu kam nngai. Dai re magaw, Jinghpaw bawsang ni n dai aten kaw nna, sung sung myit yu bawngban jahkrup magang wa lu na matu, kraw dung salum kata kaw nna saw lajin dai nngai law.
Dingyau Zau Ing, Myitkyina
kachin web
http://www.kachinreview.com/
http://hugawng.ning.com
www.kachinnews.com
Happy New year 2009
MERRY CHRISTMAS
Kachin
Kachin


text:
SENG JA BUM NA KIA MYU TSAW NINGHKRING NI A SHAGUN LAIKA
Labels: Shagun Laika
19 comments:
- Nguo baw law said...
-
Tsa doi la myen htim magra e,,,,,grai myit dum ngun jaw nngai,nang tsun ai hku teng sha hoyen ni hte hkrum jang .ngai gaw akyu she hpyi ya na yaw nga de she rai mat sai lo,,,,kyu hpyi duum nga na.
- September 6, 2012 at 5:35 PM
- Ma Brang said...
-
Ya a ten hta gaw Majan pa de n du ai Kanu kawa kahpu kanau kahkau kahkri karat hte kani katsa yawng mung Shawng lam de mi n sa tim myit pu Ba ai a tsan dat ai lam gaw yawng tinang lu galaw aimadang hku shang lawm nga ai re. Tinang man ang ai hta a put a pair n nga ai sha Shawng de pandung du hkra shakut nga ga
- September 6, 2012 at 6:21 PM
- Anonymous said...
-
Myutsaw share shagan myitrum manang ni nanhte yawng hte rau rai nga ga ai. Yehowa Karai Kasang a Awng Padang ninglaw gaw KIA myu tsaw share shagan yawng a ntsa tut rau rai nga u ga law..
- September 6, 2012 at 6:27 PM
- Anonymous said...
-
buga de rai tim gara kaw rai tim tinang jinghpaw mung gaw tinang a bu ga nan rai sai nga ai sha ra kaw na ninghkap sa wa ga
- September 6, 2012 at 6:52 PM
- Anonymous said...
-
net hkan na ka ai ni law malawng gaw akyu hpyi lawm nga ai, du ai shara na galaw nga ai nga ni chyu law nga ai...tim anhte ta tut shawng lam hta masha n'gun grai ra nga ai masha n;gun nlaw yang tai hpyen wa hpe akyu hpyi na sha dang na lam nnga ai...dai hpe ma sung sung sawn lawm marit oi <chyahkring mi wa gan galai nga ai ten ka dat ai..
shawng lam
- September 6, 2012 at 7:05 PM
- Unknown said...
-
ngai maigan mungdan de sa ai gaw ya na zawn nngwi npyaw nga ai lam ni hpe prat ding sa wunpawng a myu ni a kata kawn shamat kau na matu re .majan chyu gasat di gaw ngwi pyaw na nre hpajyi hte majan pawng yang she mai na re majan gasat ai shaning malishi jan sai lak lai wa ai lam nau nnga ai hpe mu lu ai
- September 6, 2012 at 7:13 PM
- Unknown said...
-
a
- September 6, 2012 at 7:13 PM
- tawng said...
-
yhu
- September 6, 2012 at 9:00 PM
- lagang said...
-
la nan hte e.. hpyen ngun nlaw tim karai wa kaw kam sham ai myit hte hpyi yang gaw teng sha nan awng dang nga ai law ya jang nan hte a myi n pu kaw nan sak se madun sai lam bai malap kau masai yi? ya hte sha wan yam gudawng hpe karai hpabaw galaw dat a ta?hpyen n gun hte sha dang ai baw rai yang gaw myen ni an hte rawt malan hpung ni hpe dang kau ai na sai gaw a tsawm sha sadi sahka let tara hkan ai hpen la wa gaw galoi mung n hkrat sum ai lam hpe yawng hkam la let n gun nlaw tim hpa myi myit hkum kaji taw nga nut lu hta she hkan ai law la nan hte e...
- September 6, 2012 at 9:14 PM
- Anonymous said...
-
Karai Kasng lawm yang she hpa mung awng dang ai law...
- September 6, 2012 at 9:26 PM
- Tsaw ninglen said...
-
Hkungga lara let sengja bum na agu Doila Congratulation hkungga ai yaw ,An hte ni tsan ai shira du mat wa tim Agu la hte rau sha re nmalap ga ai kangka let akyu hpyi nga ga ai ,magam bungli ni mung shakut lu ai ja gumhpraw ni hpe amyu hte mungdan a jut mi kaw mung jaw bang ,tsinyam dabang de mung n-gu ,jum,majap a matu shapyi ngu nna shita shagu nhprai shagun masu nga ga ai rai tim shawng lam de na gawdin ginsup ning hkring kaba ni a matu nhkyen kau ai majaw tawngban dat ga ai law,ya Final pyi du taw sai wa aten dep shakut dat na ga ai ngun tsi ni,gawdin jepdin ni buhpun palawng ni shagun na re ngup mung n-baw law na re,lata mung n-lagyaw na re ngu grai myit nsu saga ai grai tawngban ai law Myu tsaw ning hkring ni e ,law law shaman nna maja let nga nga na matu ma shadum dat ai ,an hte ni ya na bat mung ninghkap poi lamang matut galaw na re ngu mung jahta dat ai law,
Tsawra ai kanam
shanpraw buga
- September 6, 2012 at 9:28 PM
- Anonymous said...
-
Karai Kasang bungli galaw nga ai re majaw, masha law nlaw hte gaw nseng ai, tinang a kam sham ai myit masin hte sha seng ai,myit kraw kata kaw na kam sham ai myit masin hte gasat jang lam shagu hta teng sha Awng Padang dip la lu na re. gara kaw mi du du Karai Kasang hpe Kam Sham ai myit ngang grin let gasat sa wa ga ...akyu hpyi ai ni mung hpyi nga ding yang re..shawng lam kaw nga ai share ninghkring ni hpe galoi nmalap ai.Anhte mung nan hte zawn sha yup npyaw sha nmu, hkam sha let akyu hpyi nga ai re.
- September 6, 2012 at 9:33 PM
- Anonymous said...
-
majan ngwi kasat na hpyen yen yen hprawng hkawm ai hpakan bu ni e,na nhpu nnau,nshu nsha sawng hpe myen sawa ni sat nat roi rip ya yang she shum yawn taw yaw,myen hpe gaw ahkaw ahkang nga ai ten lai sai prat ting na myen zingri dip sha ai maroi nni hpa ni hpe ya matai htang nut jaw raq ai,dai ten hta me hprawng hkawm taw mu.
- September 7, 2012 at 1:09 AM
- Anonymous said...
-
KIA Hpyen ma ni gawdin g'sup ai da aw??? N chye na n na le!!!!!?????KIA/O Dukaba ni chyum majan gade kasat taw tim golf ginsup na ten naw lu ma ai le...P
- September 7, 2012 at 4:53 AM
- Anonymous said...
-
grai kaja sai law.
- September 7, 2012 at 6:45 AM
- Chyakyi Tu said...
-
Dai daram ram majan gasat nga yang Golf ginsup ai nga teng ani? mau dik mat sai nta wa mat nu Dukaba ni e..., npu na ni hpe shara jaw ging sai nau hpyau sai yaw....
- September 7, 2012 at 12:23 PM
- Anonymous said...
-
Mana ni dai ram anya yang comment hkum ka shale mu le.nchye na yang gaw mahtai naw tam mu le.masha hpe ga tsun shut taw sai.tawng ban u lawan.ok?
- September 7, 2012 at 1:36 PM
- Anonymous said...
-
Anhte mung anhte dangdi lu ai daram gaw dalaw nmga ga ai
- September 7, 2012 at 2:50 PM
- gvflahtawsengnan said...
-
dai zawn re shi ga hpe lu hti ia majaw gria hkrak sai yaw
- September 7, 2012 at 3:15 PM


text:
Sadung Pa Kahtawng kaw na, Slg. Mahaw Gam Hpang hte Jan Dashi Ma Chyem yan a shadang sha alat, Mahaw Awng nga ma ai. Shi gaw, Hpyen la la ai gaw (5) ning daram rai sai, majan garai n byin shi yang, Miwa hkran de (3) ning jan sa hprawng makoi hkawm lai wa sai. Majan byin wa ai majaw bai nhtang wa nna Dung (3) Sadung ginra kaw wa apnawng nga ai re. Shi gaw hprawng mat ai kaw na bai wa ai re majaw, manang ni mung shi hpe hkrit nna hprawng ai wa ngu nna grai jahpyak shala la rai ma ai majaw, dai ga ni hpe n kam hkam rai nna shi a Kungup Du Wa hpe ngai hkrai "Gaw Nan" myen hpyen dap sa htim gap na ngu ahkang hpyi yang Du Wa gaw ahkang n jaw ai da, Shing rai Du Wa gan hkawm mat ai laman Sergent (Zazen Du) wa gaw, "Gai, nang myen dap sa hpya na nga ya sa sanu ngai ahkang jaw ai" ngu nna shala tsun dat hkrup ai da, Shaloi Mahaw Awng gaw kaja wa (KRL 2-3) sha hta gun nna shi a sinat (1) hte sha Gawnan myen dap hpe gap hpya bang mat wa ai shaloi myen hpyen ni yawng hprawng htaw mat nna, badang dip la nna bai nhtang wa ai re.
Shi padang dip la wa ai gaw, Myen (7) gap sat kau da ai, Sinat (2), pala (100) jan, nga chyu kok (6) hte U-hkrawng jahkraw ni she n dang hpai hkra la wa nna manang ni hpe du hkra wa woi sha lai wa sai. Mahaw Awng hpe, Ginjaw kaw nna Agyi (2) shakap ya nhtawm gumhpraw (1,000,000/ks-) mi mung shagrau sha-a ya lai wa masai. Mahaw Awng gaw ya mung Sadung hpyen dap kaba bai sa hpya na matu grai bai myit katu taw nga ai lam tsun dan wa ai re.
Dai majaw kaga hpyen la manaw manang ni mung ndai Agyi Mahaw Awng hpe yu la nna Karai Kasang gaw KIA hpyen ni yawng hte rau rai nna awng padang jaw woi awn nga ai ngu nna, n-gun jawm la let, aja awa naw shakut shaja sa wa ga ngu nna ga saw shana dat n ngai re law.


text:
Activities
- Details
-
Category: Activities
-
Published on Friday, 23 September 2011 15:32
-
Written by KNO
-
Hits: 2708
22 September, 2011 – Myen Hpyen Asuya hte Miwa Asuya pawng nna Myitkyi na Malizup galaw nga ai Hka Madim hpe ninghkap ai ngun madun lamang hpe September 22 ya shani jawyhpawng maga de Malaysia Myenmung Hkringmang rung shawng hta galaw lai wa sam lam chye lu ai.
Myitsone Dam ninghkap ngun poi lamang hpe Malaysia e shanu nga ai myusha wuhpung 4 myithkrum let woi awn wa sai. KNO, NLD, Zomi (Chin) the Rakhaing wuhpung ni woi awn let masha ngun 100 hkawt sadu shang lawm ngun madun lai wa sai. Shawng nnan ndau laika hpe NLD gaw myen hku hti n htawm, ZN C (Chin) gaw English hku hti lai wa sai. Dai hpang sologan ma lu marawn la sai lam chye lu ai.
Ninghkap laika pa hpe lithkam ningbaw 4 kawn sa jaw na matu hkringmang lit hkam hpe shaga ai rai tim hkringmang lit hkam kawn n pru wa ai majaw laika box kawn sha ninghkap laika hpe bang la lu sai lam chye lu ai. Ninghkap laika pa hta Myen hpyen asuya hte a galaw nga ai mali hka madim hpe ya jang dawm kau na matu, NlD / ENC hte ya yang na myen asuya ning nan man hkrum rai nna bawng ban lam galaw na matu ngu ai lam 2 hpe tang shawn da ai lam re.
Lamu marang htu nga ai rai tim ngun madun lamang hpe myithkrum mangrum let angwi apyaw sha jahpawt daw 10:30 kawn 11:00 ten hta shangut la lu sai lam chye lu ai.
Myenhpyen asuya kawn KIO/KIA hte law law lang hkrum bawng ban sai rai tim Jinghpaw Mung hte Sam mung daw hta matut manoi gasat gala ai lam ni byin taw nga ai re.
Â
MORE PHOTOS >>


text:
Popular Posts
-
Ya kalang gaw tingnang kayet da ai sumla ni hpe n'dum shani hteng mat ai zaw re ai.. shing n'rai mat ai ni bai mai tam la ai softwa...
-
Tinang a kashu kasha ni hte sunday school ma ni hpe sharin ya na matu jinghpaw sunday school ma mahkawn ni hpe mara dat ya ai hku re..n dai ...
-
-
-
Ola Hanson gaw 16 ning daram hta myit malai lu n'na galai shai wa ai aten kaw na nan, Karai magam hta shang lawm na matu myit ap ...
-
download part=1 download part=2
-
-
-
-
Anhte Salt lake City, Utah , U.S.A gaw du nga ai jinghpaw myusha ni n'dai zawn Rawt malan masat n'htoi hpe February 9,20...
Chyum Laika
Kachin Library
Mahkawn mada
Youtube Mungga
Wednesday, January 16, 2013
Rev. David Lah_ 30 12 2012 _Sermon
Published : 2:57 PM Author : kachin kcfu
Ya kalang gaw Rev.David Lah a mungga hpe mara dat ya ai hku re.N'madat ngut shi ai ni gaw, madat n'gun la na she wa ga.
Subscribe to: Post Comments (Atom)


text:
15-10-2007 Hits:2188 World News Administrator
Laiwa sai October 15 ya jahpawt hta KNO/UK a Ningtau Amu Madu rai nga ai shayi Nang Seng gaw AVAAZ.ORG hte Burma Campaign UK kaw nna shatsam ai hte...Read more
13-03-2008 Hits:2301 World News Administrator
Burma's deplorable human rights record received widespread international attention in 2007 as anti-government protests in August and September were met with a brutal crackdown by security...Read more
18-09-2008 Hits:2236 World News Administrator
AFPSeptember 18, 2008American Asuya rap daw dat kasa (Senator) langai wa gaw ndai shata hta e labau shang na rai nga ai nyukaliya (Nuclear) hte seng nna India hte myit...Read more
01-10-2008 Hits:2204 World News Administrator
VOAOct 01, 2008Daru magam shara ni hpe gara hku garan na hte seng nna myit hkrum da ai Zimbabwe mung dan ningbaw Robert Mugabe hte Morgan Tsvangirai yen gaw bat...Read more
02-10-2008 Hits:2083 World News Administrator
October 3, 20082008 ning a laili laika hte seng ai Nobel kumhpa hpe october 9 ya shani hta ndau shana na re lam hpe Sweden hpa ji hpung kaw na...Read more
06-10-2008 Hits:2132 World News Administrator
October 6, 2008Miwa pyada ni gaw ngachyu shadung kaw lawm ai melamine dat tsi hpe dut shapraw ai ni re ngu nna n tsen ai majaw masha marai (6) hpe...Read more
18-10-2008 Hits:2204 World News Administrator
October 18, 2008Pakistan mung dan a nuclear jak rung lahkawng bai gaw gap na lam hta Miwa mung karum shingtau na nga nna Pakistan ni bat kru ya shani tsun...Read more
24-10-2008 Hits:2089 World News Administrator
October 22, 2008Gala mungdan gaw masha n lawm ai lamu hpungtang li (spacecraft) hpe shata mung de dat dat sai re. Ndai gaw Gala mung a hpungtang masing hte seng...Read more
28-10-2008 Hits:2227 World News Administrator
October 25, 2008 Dalai Lama gaw Tibet hpe Miwa mung kawn madu uphkang lu ai mung tai lu na matu shakut shaja nga ai lam hpe a sum jaw kau...Read more
29-10-2008 Hits:1899 World News Administrator
October 28, 2008Shing gyim ahkaw ahkang tawt lai nga ai myen hpyen asuya hpe american hku nna ninghkap pat hkum ai lam laja lana grau galaw wa ai hpe shingim...Read more
November 8, 2008British uphkang ai asuya ni gaw arawng aya zing la hkrum ai Thai mung dan PM Thaksin Shinawatra hte madu jan Pojaman yen a visa hpe dawm la…
November 5Barack Obama gaw American mung dan a 44 lang na gumsan magam ning baw lit gunhpai na matu lata san hkrum sai. African-American ru sai kawn yu hkrat wa…
November 11, 2008Moi na Taiwan gumsan magam ning baw Chen Shui hpe nari hkum kru na hkra san jep ngut ai hpang htawng de woi mat wa ma sai. Chen…
November 17, 2008US gumsan magam ning baw aya lata hkrum sai Barack Obama gaw laiwa sai ten hta tsun ai hte maren sut masa ngang kang wa na matu, gat…
December 7, 2008Canada Hkring Mang Daju Stephen Harper gaw bat mali ya shani hta rapdaw ra lata poi kaw shi hpe n ra ai masha grau law wa ai majaw…
December 18, 2008Japan asuya ni gaw Thai mung tsin-yam dabang hta shanu nga ai myen mung tsin-yam masha 30 hpe hkap la na matu daw dan sai lam laban mali…
December 23, 2008American ni gaw Russia hku nna Iran hpe prat dep S-300 pala pyen (missile) hpe dut ya ai lam gaw Iraq hte Afghanistan kaw nga ai American hpyen…
January 18, 2009Barack Obama uphkang asuya gaw UN-African simsa lam hpung hpe madi shadaw ai hku nna Sudan mung hpe shang hparan na matu myit nga ga ai nga nna…
January 22, 2009HAVANA – U.S Gumsan magam ga shaka hkam la ai poi lamang T.V sumla hpe Fidel Castro yu ngut nna, hpang shani tsun ai gaw hta "Barack Obama…
January 27, 2009Sat nat masa lam hpe gasat shamyit na matu Pakistan mung dan gaw American mung dan hpe kam hpa let jinghku hku da tim, laga mung dan ni…
Canadian High Commission, Canada House, Square, London kaw galaw ai "UN Commission of Inquiry into war crimes and crimes against humanity in Burma" hpe KNO ni madi shadaw sai. KNO amu madu duwa Hkunsa kaw nna Kachin State hta byin nga ai, byin lai wa sai lam ni tsun lai wa sai hte dai crime ni gaw evidences ni re lam tsun nna ndai enquiry hpe madi shadaw ai hte Canada asuya kaw nna mung madi shadaw na matu tang shawn lai wa sai.
More Photos >>
We have 141 guests and no members online
Welcome to KNO information website!


text:
Wunpawng Mungdan Shanglawt Asuya Sam Mung Daju, KIA Dap Ba (4) npu, Dap Dung (36) ni a ginra rai nga ai Ban Sai hte Hpai Kawng de lung wa ai myen hpyen dap hk-l-y (45) na hpyen hpung ni hpe KIA Kung (5) ni October (8) ya shana hkying (11:00 PM) ten r…
Wunpawng Mungdan Shanglawt Asuya Sam Mung daju KIA Dap Ba (4) up hkang ginra rai nga ai Mungbaw Pyitusit wang makau kaw September (29) ya shana hkying (9:45 PM) ten ram hta gap gasat lai wa sai lam shiga na chye lu ai. KIA Dap Dung (36), (38) ni hte…
Moi chyaloi nhkoi kaw nna dai ni du hkra nga pra wa ai shinggyim masha, dusat dumyeng, hpun kawa ni yawng mayawng gaw aten na jang shing-ra maka hta hkan nna prai mat wa masai. Ja ai maga de atsam ningja kade kaba ai lung rawk hpri tawng raitimung, k…
Myenmung na myusha shagu rawt malan wa ai gaw tinang a myusha ni lu ging ai ahkaw ahkang lu wa na matu re. Raitimung dai ni na ten hta law malawng tsun nga ai gaw, mungmasa hpe mungmasa mahkrun hku sanglang na, nga nna tsun nga ma ai.…
Shinggyim mungkan pinraChyinghkai hta grau n nga,Nu a hkritung kataSai tum sai pa ten na,Kyuhpyi n-gun kabaWa myit lit li pu ba,Salum htuk htak kahpraKaning rai chyinghkai sa na.…
Rudi rum, maka hkrumDai Pawngyawng a WunpawngJinghpaw LawngwawLachid RawangLusu hte ZaiwaMayu dama, Kahpu KanauMyit hkrum mang rumMajoi Shingra dai Ga kaw naYu hkrat wa ai Myu Sha ni raiNang grau, Ngai grauNangshoi NangshaRu sai ginghka, Amyu shajaGa…
Sept 1, 2014 1. Amerikan Mungdan, Texas Mungdaw hta Aug 30 ya kaw nna Aug 31 ya du hkra shawng nnan lang na amyu sha dat kasa zuphpawng kaba hpe galaw lu saga ai. 2. Kachin Alliance hte seng nna gaw da ai tara hpe shagrin da lu nna, ‘board of dir…
Tsawra hkungga ai Du Kaba hpang de, Ndai laika hte hkrum shaga dat lu nngai. Du Kaba ngwi pyaw hkam kaja let myit mang hkawm sa, galaw sa wa ai lam ni yawng awng dang lu u ga ngu akyu hpyi garum ya nngai. Du Kaba hte Magam gun ni yawng hpe Am…
Thein Sein asuya gaw aten ram ram galu mat wa nga ai mungdan dinghku majan hpe aten galu masing hte ginchyum dat shakre kau lu na matu, Bainam baw madun tawn masu nna gwi shan dut jaw hkyen ai mawlanyet masing hpe hkrang shapraw lu na matu atsam htum…
Ngai Agyi Lasang La re. Asak (59) rai ni ai. Nye gainu jan gaw Ndau Kaw re. Kasha (7) lu ga ai. Shawng de Sammung e nga ga ai. Waingmaw Ginwang de bu htawt wa ai re. Sammung e, Myutsaw Shanglawt Army Hpyenla (10) ning jan galaw lai wa sai. Hkumdek…
Jinghpaw Wunpawng sha ni a Htunghking Manau Shadung hpe baren shingma ntsa e jung nna galaw ai lam gaw, labau n nga ai maka kumla rai nga ai. Baren ngu ai gaw Miwa ni a htunghking hta she nga ai. Jinghpaw Wunpawng sha ni hpe sinpraw maga na baren num…
Moi Shawng de grai a tsam rawng ai chyahkrai la sha masum nga ma ai da. Shan nau ni marai masum hta grai tsawm ai kanau numsha langai mi mung lu ma ai. Shan hte gaw dai tsawm ningli kanau num sha hpe grai tsaw ra ma ai da.Lani mi hta shan nau ni masu…


text:
BURMA ARMY SHELLING ျမန္မာအစိုးရတပ္၏ လက္နက္ႀကီးပစ္ခတ္မႈေႀကာင့္ ကခ်င္အရပ္သားေသဆုံး
December 27 ya japawt Myen Asuya Hpyen ni gap ai lanak kaba majaw hpyen yen Mung masha Slg Maji Tu asak si hkrum wa sai lam chye lu ai.
Dai hpawt hkying 08:00 a.m hte hkying 09:00 a.m ten laman hta Laiza kawn Dung Hkung mare de Hkai Sun wa yu ai Woi Chyai Hpyen yen masha Slg Maji Tu hte malawm marai( 3)hpe Myen Asuya hpyen ni gap ai Laknak Kaba hkra mat ai lam chye lu ai.
Dai hpawt Hkai sun galaw taw nga ten Bawm Kaba ngoi wa nna hprawng yen ai kaw Slg Maji Tu hte anhte hpe Bawm kaba hte hkra mat ai nga nna mabyin kaw lawm ai Jan Ma Htu kawn chye lu ai.
Kara maga kawn gap bun ai hkrak nchye tim,ya byin ai shara gaw Myen Asuya Lanak Kaba hpyen hpung ni shara la taw ai, Hkang Kai Bum, Loi Kang Bum hte ni ai lam matut chye lu ai.
Marai (4) kaw na, Jan Lamung Kai Ling a hkra maga magyi hpawt hta bawm hkyep hkra sawng nna ya yang Laiza Mung shawa Tsi Rung kaw Tsi Tsi hkam la nga taw sai hpe mung chye lu ai.
Hkala Sawng ai Lamung Kai Ling gaw Ma (2) a Kanu rai nna Woi Chyai Ma Shalet jawng na Sara Num langai rai ai lam mung chye lu ai.
Jan Kai Ling gaw ya yang Sai n-gun grai yawm taw ai nga nna Laiza Mung Shawa Tsi Rung Sara Wun kawn chye lu ai.
Ya yang ginjaw ginra shawng lam post makau de Myen asuya hpyen ni Laknak kaba hte shani shagu gap sharu bun nna hpyen n-gun grai htu nga ai lam matut chye lu ai.


text:
Myitkyina muklum, muklum ginra (city hall) hta wireless internet promotion lamang hpe 2 september 2011 (Hpan) ya shani hkying 9:00am kaw nna 11:00am lapran galaw ai lam chye lu ga ai. Ndai lamang hpe Digicom Communication Co.,Ltd kaw nna, hpaji ladat lit la let, Jadeland Myanmar Co.,Ltd gaw madu tai ya nna, jawm galaw ai lam chye lu ai. Ndai promotion hpawng hta Myen Asuya a Jinghpaw Mungdaw Asuya, Hkringmang Daju Slg. Lajawn Ngan Seng hte rau Mungdaw magam dap, hkringmang ni yawng sa du lawm ai lam mung chye lu ga ai.
Ndai hpawng hta Myen Asuya a Jinghpaw Mungdaw Hkringmang Daju Slg. Lajawn Ngan Seng kaw nna hpawng hpaw mungga shaga ya ai lam mung chye lu ai.
Ndai Jadeland Myanmar Co.,Ltd hte Digincom Communication Co.,Ltd a wireless internet jasat madang gaw Jinghpaw mung aq muklum Daju, Myitkyina muklum kaw nna sinpraw dingdung de Washawng mare duhkra, sinpraw dingda de Garayang mare duhkra, dingdung de Aung Myay Thar duhkra, dingda de Shadau mare duhkra, sinpraw de Waimaw muklum duhkra lu lang na re lam chye lu ai. Ndai masing hta phone hte internet lahkawng yan hpe jailang mai nna, intenet jailang lam hpe madung tawn ai lam chye lu ga ai.


text:
Jinghpaw Wunpawng Amyu Sharawt Hpung Project magam bungli a lakung langai rai nga ai HIV/AIDS/Drug project hta Team Leader langai hte Field worker lahkawng magam gun na matu shayi/shadang sha ni ra nga ai majaw myit lawm ai ni Bungli hpyi shawn laika hkrang hte maren mai shawk shawn ai lam hpe ndau dat ai.
Kata lam chye mayu yang
Bungli shawk shawn ndau shabra laika.doc
HIV Prevention Project Bungli hpyi shawn Laika Hkrang
Bungli shawk shawn laika hkrang.doc
HIV/AIDS/Drug project bungli hpyi shawn laika hkrang hpe (15 Dec 2008) ya shani hpang jahtum hkap la na.
Matut mahkai na hkring dat-
Xalang Hkaw Lwi
Project Coordinator
Mobile: +86 13578 257445
Tel: +86 692 6208326
Fax: +86 692 7986165
Email: pankachin.jp@gmail.com
Jinhpaw Wunpawng Amyu Sharawt Hpung (PKDS)
Mai Ja Yang
Jinghpaw Wunpawng Amyu Sharawt Hpung kaw bungli hpyi shawn mai.
Posted by Kachinbee on Tuesday, November 18, 2008. Shiga - No comments
0 Ning Mu:
Kachinbee. Powered by Blogger.


text:
6 comments:
- Anonymous said...
-
Um loo galoi ming myit dum nga ga ai lo share shagan yawng hkam ja nga myit ga looo
- August 18, 2012 at 10:50 AM
- Anonymous said...
-
De Du Brang Seng .....hte manaw manang ni hpang de..
Ndai zawn shakut shaja nga ai hpe grai n gun lu ai, grai mung kabu ai hku re.
Ayan gaw, KK kaw kyu hpyi ya taw nga ai ....
Laga hpa ni ra nga ai hpe shana rit le..
EG. Malu masha, Gumhpraw i... si nat i, machyu pala i... ngu baw zawn re ni hpe tsun dan lu jang grau hkrak na re ngu mu mada n ngai.
An hte jawm shakut na re.... hpa hkum tsang ngu myit rum share shagang ni hpe mung tsun ya rit yaw...
Bai, n dai zawn lu galaw ya ai, media hpe mung thank millions yaw,, matut nna, hpyen ma ni a n sen ni hpe mung na mayu dik ai....
Awng dang u ga....
Zed
- August 18, 2012 at 10:54 AM
- Anonymous said...
-
Anhte maigan de du taw nga ai ni mung nanhte myutsaw share shagan ni hpe garum lu na matu shakut nga ga ai.Hpa myit hkum kaji mu. myen sa wa ni hpe anut kau ga.Shanhte 120mm lang jang, anhte dai hta grau ai tam mari la nna shakrip ga.
- August 18, 2012 at 11:35 AM
- pilamshayi said...
-
An hte mai gan kaw nga taw ai ni ga loi mung myit dum nga ga ai ---davi kaw gawlayet hpe dang kau ai zawn ya mung anhte a myu tsaw share shagan du brang seng hte yawng a n-tsa hta karai kasang a hpung shing kan dan shadawng wa na re ngu kam ai ----an hte myu sha ni a matu shakut shaja makawp maga nga ai myutsaw share shagan ni yawng hpe grai chye ju dum dik ai ,,,
- August 18, 2012 at 10:40 PM
- Anonymous said...
-
MungDan a matu asak jaw up-nawng Lai wa sai Myu tsaw share nihkring Ni hpe grai hkung ga n-gun lu
ga ai law. An hte Myu hte mung dan a matu shakut nga ai myu tsaw share ni hpe K.K.S gaw galoi mung
n-malap u ga ngai wunpawng shadang sha tut nawng e kyu hpyi ya nga ai ..
K.K.S. A Mying Ning Sang Hta ..
Myo Seng Naw
- August 18, 2012 at 11:07 PM
- Anonymous said...
-
Num htet ga nau gadun ai duwa ya hpang de galu galang myit mi a galugabA di htet dat yang gaja ai
- August 19, 2012 at 7:09 AM


text:
Mahkawn shakawn ai Nawku hpung (Singing Church) langai byin tai wa na matu myit makun, n-gun da ting let asak kaji kaba n nga, shaning shagu music hpaji sharin jahpat ai lam hpe buga hpung kaw nna lit la galaw nga ai.
(16) lang na YJH ramma music sharin dabang hpe July 1, 2013 5:00 PM hta YJH gawknu kata jawngma (113) wu wu di di hpaw hpang dat lu sai. Hpawng hpaw mungga hpe, KBC a Music Komiti a lithkam Hpa-awn  rai nga ai Rev. Mangkyi Hkawng Lum kaw nna sa du hkaw tsun lai wa sai hpe mu lu ai.
YJH Buga hpung a No.3 ngu na, Hpung Ginra langai mi hpe, Insein, Hydepart 1st street, No 1361 hta (18.8.2013) ya shani dingshawn poi galaw let, hpaw hpang da lu sai. Ndai Hpung Ginra gaw Student Ministry hku nna yaw shada let hpaw hpang wa ai lam chye lu ai. Laban jahpawt manap 8:00 hta Ma kaji ni a hpung jawng, 10:30 hta KSF jawngma ni a nawku hpawng, shana de 3:30 hta shawa nawku hpawng galaw nga sai lam chye lu ai.
Latest News
Nawku Dawjau Hpawng (Myen Ga):
KG Hpung Jawngma Nawku Dawjau Hpawng:
Junior Hpung Jawngma Nawku Dawjau Hpawng:
Num Kanawn Mazum Hpawng:
La Kanawn Mazum Hpawng:
Ramma Kanawn Mazum Hpawng:
Manap Nawku Hpawng:
Laban Hpung Jawng (Church School):
Laban Jahpawt Chyum Laika Sharin (Jinghpaw Ga):
Laban Jahpawt Chyum Laika Sharin (Myen Ga):
Hpung Woi ni &
Rung Staff ni a Nawku Dawjau Hpawng:
1:00 Pm - 2:30 Pm
9:00 Am - 10:00 Am
9:00 Am - 10:00 Am
11:00 Am - 12:30 Pm
3:00 Pm - 4:30 Pm
4:00 Pm - 5:30 Pm
6:30 Am - 7:00 Am
7:30 Am - 8:30 Am
8:15 Am - 8:45 Am
12:15 Pm - 12:45 Pm
9:30 Am - 10:00 Am (Tuesday)
Hpaw Madat Ga
Mahkawn shakawn ai Nawku hpung (Singing Church) langai byin tai wa na matu myit makun, n-gun da ting let asak kaji kaba n nga, shaning shagu music hpaji sharin jahpat ai lam hpe buga hpung kaw nna lit la galaw nga ai. (16) lang na YJH ramma music sharin dabang hpe July 1, 2013 5:00 PM hta YJH gawknu kata jawngma (113) wu wu di di hpaw hpang dat lu sai. Hpawng hpaw mungga hpe, KBC a Music Komiti a lithkam Hpa-awn  rai nga ai Rev. Mangkyi Hkawng Lum kaw nna sa du hkaw tsun lai wa sai hpe mu lu ai.Read More
YJH Buga hpung a No.3 ngu na, Hpung Ginra langai mi hpe, Insein, Hydepart 1st street, No 1361 hta (18.8.2013) ya shani dingshawn poi galaw let, hpaw hpang da lu sai. Ndai Hpung Ginra gaw Student Ministry hku nna yaw shada let hpaw hpang wa ai lam chye lu ai. Laban jahpawt manap 8:00 hta Ma kaji ni a hpung jawng, 10:30 hta KSF jawngma ni a nawku hpawng, shana de 3:30 hta shawa nawku hpawng galaw nga sai lam chye lu ai.Read More


text:
Like · · Share ·
Padang Majan ladat lang na - Laknak galoi n-jahkrat na. Sinat laknak
galoi n-jahkrat na. Hkum hkrang laknak galoi n jahkrat na. Myit masin
laknak galoi n jahkrat na. Hpang jahtum awng padang lu la ai shani du
hkra gasat na. Tinang a lagaw hta tinang tsap na. Maigan de na sa garum
na chyu sha ala nga ai masa hpe ning hkap na. Wunpawng Mungdan masha ni
tinang a lagaw hte tinang tsap lu hkra woi awn shakut shaja na. Padang
majan ladat hte gasat na. Tin lu ai daram, lawan lu ai daram padang
ninglaw lawan lu hkra gasat na. Awng padang lu, Mungdan shanglawt lu ai
shani she majan hpe sha ngut na.
Padang Majan ladat lang na - Laknak galoi n-jahkrat na. Sinat laknak galoi n-jahkrat na. Hkum hkrang laknak galoi n jahkrat na. Myit masin laknak galoi n jahkrat na. Hpang jahtum awng padang lu la ai shani du hkra gasat na. Tinang a lagaw hta tinang tsap na. Maigan de na sa garum na chyu sha ala nga ai masa hpe ning hkap na. Wunpawng Mungdan masha ni tinang a lagaw hte tinang tsap lu hkra woi awn shakut shaja na. Padang majan ladat hte gasat na. Tin lu ai daram, lawan lu ai daram padang ninglaw lawan lu hkra gasat na. Awng padang lu, Mungdan shanglawt lu ai shani she majan hpe sha ngut na.


text:
Laiwa Laisa Mungshawa Ni Kaw Nna, Gumhpraw Hta Sha Ai Myen Dap Ni Hpe KIA Bawm Hte Gasat.
- Category: Shiga
- Published Date
2012 ning June (3) ya shani, KIA Masat (5) Dap Ba ginra, Laja Yang hte Daw Hpum Yang lapran na Loi Mawk Myen Dap ni, mawdaw lam de yu nna, laiwa laisa Mungshawa ni hte mawdaw, Cycle la ni hpe gumhpraw hpyi sha ai, myen hpyen la marai (6) hpe KIA Masat (5) Dap Ba na hpyen hpung ni Remote bawm hte dem bun ai kaw, myen hpyen la marai (4) si, marai (1) hkala ai lam chye lu ai.
Loi Mawk Myen Dap ni ndai laman, Lai Za, Manmaw lam lapran laiwa laisa mawdaw la ni kaw, mawdaw (1) mi Ks/- 20000-50000 daram hta sha nga ai lam hpe mung, chye lu ai.


text:
Myen Dap Jet Nbungli (1) Danai De Wa Pyen Gawai
Oct 14, 2014 ya shani 12:10pm ten daram hta K.I.A Masat (2) Dap Ba npu, Dap Dung (14) ginra Danai Mare de Myitkyina de na lung wa ai Myen hpyen dap jet Nbungli (1) Danai lamu gang hkau ntsa kaw (2,3) lang daram wa pyen gawai kau da nna Myitkyina de bai nhtang yu mat wa sai lam shiga na chye lu ai.
Hpakant Lai Sai Ginwang Kata Na Gala Amyu Sha Ni Hpe Lai Sai Myen Balik Hte Mare Masha Ni Gawt Nga
Oct 14, 2014 ya shani kaw nna K.I.A Masat (2) Dap Ba npu Dap Dung (6) ginra, Lai Sai Ginwang Daw kata na Myen balik ni hte mare masha ni pawng nna shani shagu ngu na Gala Amyu sha ni hpe gawt taw nga ai lam shiga na chye lu ai, Lai Sai Ginwang Daw kata na Gala nkau mi ya yang Hpakant Seng Tawng de wa nga sai lam shiga na chye lu ai.
K.I.A Dap Dung (6) Ginra Tang Gau Hte Gin Si Hkaw Mayan Na K.I.A Magam Gun Ni Hte Mung Masha Ni Yawng Yen Ya Na Matu Myen Dap Ni Atik Anang Tsun Matsun
Oct 13, 2014 ya shani Hpakant K.I.A Masat (6) Dap Dung ginra rai nga ai "Tang Gau" hte "Gin Si Hkaw" Mare mayan na salang ni hte hpung sara, Bukda kaw na Gaw Paka salang ni hpe Myen dap Tat.Ma-(66) kaw na Tat Ma Mho "Tsaw Min" shaga nna Hpakant Myen Balik Matsun Du daju "Tin Ko Ko" htawt sit ai lamang hta Tat.M-(66) npu na Hk.L.Y-(1) dap na Dap up Taik Yin Mho "Kyaw Zeya" kawn Tan Gau hte Gin Si Hkaw mare mayan na K.I.A Magam gun htinggaw ni hte mare masha ni yawng Oct 14, 2014 ya shani shana de daw 6:00pm ten hpang jahtum tawn nna yen ya na matu tsun matsun dat ai lam shiga na chye lu ai. N'yen ya ai rai yang gap shang wa na re lam ja ja bai kahtap tsun matsun wa ai lam shiga na chye lu ai.
Hpakant Myen Balik La (2) Sinant AJet Nre Ai Hte Jahkrit Nna Mung Masha Kaw Na Gumhpraw Mya La
Oct 12, 2014 ya shani 7:45am ten daram hta K.I.A Dap Dung (6) ginra Hpakant myen asuya Masat (30) balik dap na hpyen ma Win Naing hte Nyi Nyi Mawng yan gaw Na Maw mare na "Ever Win Company" rung kata gat dut ai salg. Kan Myat, Asak (38) ning kaw sa nna sinant kadun ajet nre ai hte gumhpraw sa jahkrit hpyi ai lam shiga na chye lu ai, dai myen balik la yen hpe Na Maw mare masha ni jawm rim adup nna Myen balik dap (30) de bai ap ya sai lam shiga matut na chye lu ai.
Ya na zawn myen asuya dap hte asuya magam dap ni gaw Wunpawng Mung Dan kata sha n-ga Myanmar mungdan ting shara shagu mung masha ni hpe makawp maga shim lam jaw na malai jahkrit shama, mya lu mya sha re ai amu hpe dingyang tawt lai nga ai re majaw ndai zawn re lam ni hpe ja ja ninghkam gasat sa wa ra nga ai.
Mung Masha Langai A KIO/KIA Ginjaw De Shagun Laika
Kayin (Karen) Rawt Malan Hpung (4) Pawng Mat Sai
Kayin "Karen" Rawt Malan Hpung (4) Rai Nga Ai, KNLA, KNDO, DKBA and KNU/KNLA-PC, Ndai Hpung (4) Gaw Hpung (1) Sha Hku Nna Pawng Mat Sai Lam Shiga Na Chye Lu Ai. Ndai Rawt Malan Hpung (4) Hpe Gumhpawn Nna "KAF" (Kawthoolei Armed Forces -KAF) Ngu Amying Shingteng Jaw Let Rawt Malan Magam Lit Hpe Rau Sha Matut Galaw Sa Wa Sana Re Lam October 13, 2014 Ya Shani Ndau Dat Sai Re.
MUNG SHAWA NSEN
MUNG SHAWA NSEN
Wunpawng Jet Ai Ni Yawng alu sha hti yu ga
Wunpawng Amyu sha re ni yawng ndai laman byin nga ai Mungdan kata na hpyen masa, mung masa lam ni hpe shiga dingyang hti ai ni gaw chye chyalu rai na re. Masa hpe yu yang Majan kaba (Full scale of Civil War) byin na masa nga ai, Myen asuya gaw anhte hpyi shawn nga ai hpa hpe mung nkam jaw ai majaw bawnu galaw nga sai, Myen hpyen dap ni grau grau shaja wa ai majaw simsa lam bawng ban ai lam hta laja lana dinbai dingna jaw nga sa.
Bai, Myen Gumsan Magam Thein Sein tsun ai mung "Gap hkat jahkring ai lam nlu galaw yang gaw 2015 ra lata poi mung nmai byin na re" nga nna tsun ndau nga sai, Myen hpyen dap a Dap Awn Daju Myin Awng Lhaing tsun ai mung "UNFC a majaw simsa lam hpe ahtu hkra shangun wa mai ai" nga nna tsun ndau nga sai re. Dai majaw ndai lam ni hpe yu yang Myen Mung baw sang rawt malan hpung ni hpe mara shagun nna 2015 Ra Lata poi dawm kau nhtawm ma ja gasat na masing re ngu mu mada lu ai. Lahta Sam Mung de mung hpyen n-gun kaba hte grau grau htu shadut lung wa nga sai re.
Dai majaw tinang a K.I.A hpyen dap hpe n-gun ja wa hkra anhte yawng hta lit nga ai, jahtum na sawng dik ai majan hte yak hkak lam hpe lai di ra sana re ngu mu mada ai. Yawng chye chyalu re majaw tinang a hpyendap de lawan ai hku hpyen shang saga, hpyenla hpyen n-gun grai ra nga sai ngu mu mada ai, ya prat gaw hpyen lahkawn chyai taw ai baw prat nrai sai, yawng gaw madu myit hte K.I.A dap de lawan shang ga ngu lajin dat ai. N'gup ga hte tsun yu yang nlu jang gaw lagaw lata hte brawng rai gamu hkat ra sai ga re.
KIO/KIA hku nna shawng ma ja htim gasat nmai nga ai, mung shawa nsen kaba shawng shapraw ra ai, Mung Sahwa a ra ai lam hku hkan nna she KIO/KIA ni mung hkan galaw mai nga ai, dai majaw Wunpawng amyu sha yawng nsen langai sha shapraw dat ra sai, mungkan de ndau ra sai, "Myen hte nkam pawng sai, garan pru sana, Awm Dawm Shanglawt Ra Ai" ngu nna mung shawa a nsen kaba shapraw dat jang she KIO/KIA ni mung Mung Shwa a nsen, Mung shawa a myit ra hte maren hkan galaw mai nga ai. Ya na masa gaw KIO/KIA shawng htim gasat majan nmai hpang nga ai, Mung shawa a nsen hku hkan nna she majan gasat mai nga ai, dai shaloi she KIO/KIA hpe mungkan mungdan ni madi shadaw chye na wa na re ngu mu mada lu ai.


text:
Petition to Resign
Tsaw ra ai rau hkam sha hkrum nga ai mung shawa masha ni e, Jinghpaw wunpawng Amyu sha ni KIO a Tingyang up malai 1 Dukaba Gauri Zau Seng hte Tingyang up malai 2 Dukaba Manam Tu Ja yan KIO ginjaw salang kaw na pru nna hkring sa mat na tang shawng dat ai. Shawng ningnan, Tingyang up Malai 1 Dukaba Gauri Zau Seng hte Tingyang up malai 2 Dukaba Manam Tu Ja yan gaw tinang amyu sha lawt lu lam a matu grai shakut shaja lai wa sai rawt malan ningbaw ningla lahkawng rai nga ai. Raitim, KIO ni Myen gumshen hpye hte gap hkat jahkring la ngut ai hpang gaw Hpyen hpe hpyen hku n yu, Jinghku shatai, amyu sha lawt lu lam hpe madung n da, tinggyen akyu tam mung masa ginsup shachyai ai mung masa la hku rai mat ai gaw amyu sha yawng a matu yawn hpa lam rai sai hku re. Du kaba Gauri Zau Seng gaw, KIO hpe Kachin Progressive Party hku mying galai nna lang hte lang shakut lai wa sai hte maren, tinang KIO hte amyu sha ni a lu gin lu ang ai mung masa ahkaw ahkang lu hkra tut nawng shakut na malai, hpyen wa jaw ai daram la na ngu ai masa hpe hkap la ai wa rai nga ai. Myen hpyen gum shen ladat tutnawng dinggrin lu na matu hpyen wa a 2008 ning May shata hta atik anang shagrin da ai gaw da ai tara hpe mung KIO u hpung hku nna hkap la hkra chye nga dinglen woi awn ningshawn tai wa sai rai nga ai. Ya ga jarit sin dap de galai shai na matu hpyen wa e atik anang galaw ai masing hta asan sha ninghkap ningdan kau na malai lam amyu myu hku bawnu shachyai let, KIO mying hte ninggawn yaw shada lam hpe galai shai lu hkra nga, Jinghpa w Mungdaw makawp maga dap (Kachin State Defence force) ngu ai hpyen wa a ninggawn masa (strategic aim) hpe hkap la ai wa rai nga sai. Kadai mung tinang hkap la kam sham ai hpe n dut ndang hkap la hkam sham mai ai raitim, anhte Jinghpaw Wunpawng Amyu sha ni a mung masa gaw amyu sha lawt lam rawt malan mung masa naw re nga ai majaw, rawt malan hpung KIO ginjaw salang n tai gring sai hte maren hkring sa na matu hpyi shawn dat ai. Dukaba Dr. Manam Tu Ja gaw, Myen hpyen ni woi galaw ai National Convention de KIO dakkasa woi awn ningshawn tai nna shang lawm lai wa sai rai nga ai. 2004 ning hte 2007 ning hta tinang KIO ni ra sharawng ai madu up hkang masa lai len hpe tang shawng lai wa sai hpe hpyen ni ningdan kau ya ai raitim dai NC gaw hpyen wa a masu magaw mung shawa zuphpawng rai nga ai hpe chye nga dinglen 2007 ning May shata na NC ginchyum dat hpawng hta yawng a malai hku Hpyen wa a Prime Minister Sein Win de NC hpe awng dan ai hte shangut la sai lam hpe gaya n si mung masha a man e ap ya lai wa sai rai nga ai. KIO hpe mying galai mayu, KIO kaw na pru nna Myen hpyen ni a mayam galaw lamang 7 hta ra lata poi shang, Kachin State Minister byin mayu ai, ting gyen ahkyu ara tam masa hku nna pranwan komiti nga hpaw ninghtan shakut nga ai wa mung rai nga ai. Ya hkayk hkayk, KIO hpe ga jarit sin dap de galai shai la lam hpyen wa e atik anang galaw ai lam hpe mung, amyu sha yawng a shawng lam lawt lu lam hpe n yu ai sha, hpyen wa hpe jinghku shatai mayu ai majaw, hpyen wa a ninggaw masa (strategic aim) hpe hkap la ai ting gyen akyu tam ningbaw langai tai mat sai re majaw, amyu lawt lu lam hpe madung da ai KIO u hpung kaw na pru nna hkring sa la ra sai lam hpyi shawn dat ai. Amyu sha yawng a lawt lu lam hpe ra sharawng ai ni yawng ta masat jahkrat ka shalawm dat ga ai. Tang shawn ai ni,
Sponsor
Discussion
No comments yet.join the discussion
Recent signatures
-
Lahtaw Zau Seng, India5 years ago Comments: A rawng a ya, gumhpraw a majaw lam dam mat ai kaw ndai ningbaw lahkawng lawm ai.
-
kangka, Thailand5 years ago
-
lattlatt, Thailand5 years ago Comments: myit hkrum ai
Petition highlights
There are no highlights yet.